Tema(e): Vladavina prava, Ljudska bezbednost\nU regionu Zapadnog Balkana i u Srbiji postoje brojni izvori rizika po ljudsku bezbednost: ratovi u susednim regionima, masovna kretanja izbeglica, unutrašnji etnički i politički sukobi, široko preovlađujuće nasilje. Posebnu ulogu u suzbijanju ovih izvora rizika po ljudsku bezbednost i promovisanju i razvijanju ljudske bezbednosti imaju javne institutcije. Uloga javnih institucija, između ostalog, jeste da obezbede siguran i stabilan društveni ambijent, ili da direktno zaštite pojedince i grupe od određenih nesigurnosti.\nDa li su javne institucije u Srbiji u stanju da efikasno obavljaju svoju ulogu i da pruže ljudsku bezbednost i dobrobit za ljude? Da li ljudi u Srbiji imaju poverenja u institucije i njihovu sposobnost da efikasno obavljaju svoju ulogu? Odgovarajući na ova pitanja ovaj zagovarački izveštaj ima za cilj da ukaže na dominantni model funkcionisanja javnih institucija u Srbiji i na stepen poverenja koji građani imaju u njih, kao i da objasni moguće razloge za takvo stanje.\nIzveštaj je zasnovan na sekundarnim podacima o poverenju u institucije prikupljenim u okviru projekta Mreža građana za mir, pomirenje i ljudsku bezbednost na Balkanu i u Turskoj, kao i na podacima o funkcionisanju institucija u Srbiji prikupljenim u okviru projekta „Neformalne prakse zarobljavanja ekonomskih resursa od strane političke elite: istraživanje partijske patronaže na Kosovu i u Srbiji” (RRPP)


Zubna protetika Vidikovac Petlovo Brdo Labudovo Brdo Zubna protetika na Vidikovcu na Petlovom brdu na Labudovom brdu\nZubna protetika na Vidikovcu na Petlovom brdu na Labudovom brdu Beograd\nStomatološka ordinacija DUDENTAL osnovana je 2013. godine u ulici Trgovačka 18, u Žarkovu. Organizovali smo stomatološku praksu sa željom da našim komšijama ponudimo sam vrh stomatoloških usluga po fer i poštenoj ceni. Ova filozofija nam je donela i pacijente...\nSTOMATOLOŠKA ORDINACIJA DR LJUBOMIR ERIĆ\nPetra Jovanovića 1, lok.5, Petlovo brdo\nSVE CENE IZUZETNO POVOLJNE! Dr. Ljubomir Erić specijalista protetičar, u toku svog 25-togodišnjeg rada bavio sam se oblastima opšte stomatologije, dečije i preventivne stomatologije. Prilikom svog rada imao sam priliku da se susrećem sa svim oboljenjima...\nLuke Vojvodića 18ž (stan 11), Rakovica\nStomatološka ordinacija Viola dental nalazi se u Luke Vojvodića 18ž, u naselju Vidikovac, na teritoriji opštine Rakovica u Beogradu. U prijatnom ambijentu ordinacije biće Vam pružen kompletan stomatološki tretman kako bi Vaši zubi bili zdravi, a osmeh...\nPovratak na: Zubna protetika


Radio Tivat | Predavanja o bolestima zavisnosti\n29 нов Predavanja o bolestima zavisnosti\nPosted at 11:13h in Obrazovanje\tby\tweb master\nU saradnji sa Sekretarijatom za mlade, sport i socijalna pitanja Opštine Tivat u SMŠ „Mladost“ se od oktobra realizuju radionice i predavanja na temu prevencije različitih bolesti zavisnosti. Predavanja realizuje Aleksandar Daković, specijalni pedagog iz Kancelarije za prevenciju bolesti zavisnosti i pitanja mladih.\nDo sada su predavanja organizovana za sve učenike prvog i drugog razreda škole, a planirano je da se organizuju i za učenike starijih razreda. Na predavanjima se govorilo i o faktorima značajnim za nastanak problema zavisnosti kod mladih, kao i posledicama koje ona ima za njih i njihovu okolinu, a imala su za cilj razvoj kritičkog mišljenja kada je riječ o problematici zavisnosti.\nPredavanja su bila interaktivnog tipa, učenici su se aktivno uključivali u diskusiju o pomenutim problemima i pokazali veliko interesovanje za pitanja koja se odnose na prevenciju bolesti zavisnosti. Uspješna saradnja sa Kancelarijom za prevenciju bolesti zavisnosti i pitanja mladih nastaviće se i u narednom periodu jer planiramo da kontinuirano organizujemo predavanja na ove i slične teme za učenike naše škole.


Orban: Briselu i Berlinu treba da bude jasno da je Srbija ključna zemlja na Zapadnom Balkanu - Kako Narod Kaže\nautor KnK 09.07.2021, 07:59 1.2k Pregleda\nMađarski premijer Viktor Orban rekao je danas da nedvosmisleno podržava Srbiju i njeno članstvo u EU, jer je Srbija ključna zemlja iza koje stoji čitav Zapadni Balkan. Vučić je naveo da su mađarska vlada i njen premijer pravi prijatelji Srbije, koji otvoreno podržavaju evropski put ove zemlje.\n„Ako govorimo o evropskom članstvu, a govorim iz iskustva jer sam vodio pregovore o uključenju Mađarske u EU i znam da se svaka zemlja trudila, jer smo mislili da smo svi jednaki i da svi imaju jednake šanse. Ali je došlo do toga da je ispalo da niko neće biti primljen ako se ne primi Poljska“, rekao je Orban, pa nastavio:\n„Dakle, i mi smo tada kada smo primani u EU imali centralnu zemlju, zato razumem Srbiju i smatram da ona treba da se primi u EU jer je ona ta centralna zemlja Zapadnog Balkana bez čijeg prijema u EU neće biti prijema ni za ostale. Srbija je ključna zemlja“.\nPrethodni članak Otkriveno u čijem je vlasništvu skupocena vila na Zlatiboru…\nSledeći članak Vjosa Osmani: Ukoliko srpska vojska pređe administrativni prelaz suočiće se sa vojskom SAD i drugih članica NATO-a!\nVjosa Osmani: Ukoliko srpska vojska pređe administrativni prelaz suočiće se sa vojskom SAD i drugih članica NATO-a!


Lov i ribolov - datum: 2018-06-02 TAKMIČENJE U LOVNOM STRELJAŠTVU Memorijal „Dragan Šakotić”\nLovački savez Crne Gore obavijestio je takmičare, članove lovačkih društava, organizacija i javnih preduzeća za uzgoj, zaštitu i lov divljači - članica Lovačkog saveza Crne Gore da će se takmičenje u lovnom strjeljaštvu Memorijal „Dragan Šakotić” održati u Nikšiću, na strjelištu Kunovo, u nedjelju 3. juna u 9 časova.\nLovci će se takmičiti u gađanju nepokretne mete divljeg vepra na rastojanju 100 i 200 metara, ležeći u disciplini lovački karabin sa optičkim nišanom i na rastojanju 100 metara, stojeći u disciplini lovački karabin sa mehaničkim nišanom. Na takmičenju učešće mogu uzeti svi članovi lovačkih društava, organizacija i javnih preduzeća, članica Lovačkog saveza Crne Gore. Da bi mogli učestvovati na ovim takmičenjima lovci moraju imati oružni list za oružje koje koriste na takmičenju i lovnu kartu.\nU okviru Memorijala „Dragan Šakotić” održaće se i opštinsko takmičenje lovaca članova lovačkog društva „Dr Zoran Kesler” iz Nikšića.\nTakmičenje će, kao i do sada, biti besplatno za sve učesnike, a pobjednicima će Lovački savez Crne Gore dodjeliti prigodne nagrade: diplome, pehare i medalje.


Svjetski dan sigurnosti i zdravlja na radu - BiH Vijesti\nNaslovnica BOSNA I HERCEGOVINA Svjetski dan sigurnosti i zdravlja na radu\nU Federaciji BiH u novembru 2020. godine stupio na snagu novi Zakon o zaštiti na radu, koji je zasnovan na istim načelima kao i moderni zakoni iz ove oblasti u zemljama regiona. Primjenom ovog zakona se, prije svega, postiže prevencija u nastajanju povreda na radu, profesionalnih i drugih oboljenja u vezi s radom, te posebna zaštita žena u vezi s materinstvom, te mladih.\nTakođer, prevenira se posebna zaštita invalida i profesionalno oboljelih osoba od daljeg oštećenja zdravlja i umanjenja radne sposobnosti, kao i očuvanje radne sposobnosti starijih radnika u granicama primjerenim njihovoj životnoj dobi, te zaštita radne okoline.\nNovi zakon predstavlja prvi korak u reformi ove oblasti u Federaciji BiH kojim je stvoren pravni osnov za donošenje većeg broja podzakonskih akata. Na ovaj način će se konkretizirati odredbe ovog zakona u odnosu na posebne djelatnosti, te se nastaviti sa usklađivanjem propisa iz ove oblasti s pravnom tečevinom Evropske unije.\nU skladu s tim, resorno federalno ministarstvo je u prethodnom periodu preduzimalo aktivnosti na izradi novih podzakonskih akata, te je donesen set pravilnika kojima su stvoreni uslovi za vršenje procjene rizika na radnim i mjestima rada u radnoj okolini. Također, u narednom periodu se očekuje stupanje na snagu drugih pravilnika o stručnom osoblju za obavljanje poslova zaštite na radu kod poslodavca, kao i radnike koji obavljaju stručne poslove iz ove oblasti u ovlaštenim organizacijama.\nPrethodni članakDanas nastavak suđenja Milaremu Berbiću za ratovanje u Siriji\nNaredni članakNSRS o Inckovom zahtjevu da se oduzmu priznanja osuđenima za ratne zločine


Objavljeno istraživanje: Šta građani Srbije misle o Kosovu, EU i Rusiji - 28.08.2018, Sputnik Srbija\nObjavljeno istraživanje: Šta građani Srbije misle o Kosovu, EU i Rusiji\nUkoliko bi sutra bio održan referendum sa pitanjem „Da li podržavate učlanjenje Srbije u EU?“, 55 odsto građana Srbije glasalo bi za, njih 21 odsto bi glasalo... 28.08.2018, Sputnik Srbija\n12:12 28.08.2018 (Osveženo: 12:24 28.08.2018)\nUkoliko bi sutra bio održan referendum sa pitanjem „Da li podržavate učlanjenje Srbije u EU?“, 55 odsto građana Srbije glasalo bi za, njih 21 odsto bi glasalo protiv, dok 12 odsto ne bi glasalo uopšte ili ne zna šta bi odgovorilo na ovo pitanje, rezultat je najnovijeg istraživanja javnog mnjenja koje je sprovelo Ministarstvo za evropske integracije.\nIstraživanje pod nazivom „Evropska orijentacija građana Srbije“, u kome je učestvovalo 1.050 ispitanika starijih od 18 godina, rađeno je prema standardu Evrobarometra.\nPodrška građana reformama je, kao i prethodnih godina, veoma visoka, prenosi Tanjug.\nKad je reč o bespovratnoj razvojnoj pomoći Srbiji od 2000. godine do danas, 24 odsto ispitanika je prepoznalo da je EU najveći donator našoj zemlji u poslednjih 16 godina, na drugom mestu se po percepciji građana nalazi Rusija sa 21 odsto, na trećem Kina sa 17 i na četvrtom Japan sa 12 odsto.\n31 Avgust 2017, 22:43\nU odnosu na rezultate istraživanja od pre godinu i po dana, iz decembra 2016, broj onih koji kao najvećeg davaoca pomoći Srbiji vide EU porastao je za tri odsto, dok je broj onih koji su mislili da je reč o Rusiji — smanjen za četiri odsto.\nZvanični podaci govore da u periodu od 2000. do kraja 2016. godine Evropska unija i njene države članice sa 4,31 milijardi evra realizovanih bespovratnih sredstava predstavljaju najveće donatore, čime su značajno doprineli razvoju Srbije — pojedinačno gledano Evropska komisija je donirala 2,96 milijardi evra, Nemačka 368,21 milion evra, Švedska 232,11 miliona evra i Italija 187,72 miliona evra.\nSve pozitivne asocijacije na Evropsku uniju imaju trend rasta. Na primer, građani pojam EU povezuju sa boljim životom, višim standardom, blagostanjem, putovanjima i to njih 21 odsto, dok je u junu 2017. godine to činilo 10 odsto ispitanika.\nNajveći procenat građana, njih 58 odsto, smatra da bi probleme Beograda i Prištine trebalo rešavati nezavisno od toga da li to traži EU, odnosno više od polovine ispitanika podržava opredeljenost Vlade Srbije za nastavak dijaloga između Beograda i Prištine i spremnost da se na taj način dođe do održivih rešenja.\nSledeće po važnosti su im reforme u oblasti poljoprivrede (10 odsto), zatim obrazovanja (9 odsto), bolje zaštite ljudskih prava (8 odsto) i zaštite životne sredine (5 odsto).\nZa najveći broj građana, njih 18 odsto, članstvo u EU predstavlja put ka boljoj budućnosti mladih ljudi, više mogućnosti za zapošljavanje (16 odsto), mogućnost za slobodnije kretanje unutar granica EU (15 odsto), kao i mogućnost da se uredi stanje u našoj državi (11 odsto).


ARHIVA: Sekretar za pravosuđe Bil Bar i predsednik Donald Tramp ispred Bele kuće 11. jula 2019.\nSekretar za pravosuđe Vilijam Bar, jedan od najodlučnijih saveznika predsednika Donalda Trampa, podneo je ostavku u momentu tenzija sa predsednikom povodom Trampovih netačnih tvrdnji o izbornim prevarama i istrage o sinu novoizabranog predsednika Džoa Bajdena. Vest je saopštena neposredno nakon što je glasovima Elektorskog koledža potvrđena Bajdenova pobeda.\nBar je u ponedeljak otišao u Belu kuću gde je, prema predsednikovim rečima, predao pismo ostavke. "Kako stoji u pismu, Bil napušta položaj neposredno pre Božića, kako bi proveo praznike sa porodicom", napisao je Tramp na Tviteru i rekao da je sa Barom imao veoma dobar odnos, te da je sekretar obavio "izuzetan posao".\nTramp je, međutim, prethodno javno izrazio nezadovoljstvo zbog Barove izjave agenciji Asosijeted pres ranije ovog meseca da Sekretarijat za pravosuđe nije ustanovio da je bilo većih izbornih neregularnosti koje bi mogle da izmene ishod izbora. Predsednik je takođe bio ljut što Sekretarijat za pravosuđe nije javno objavio da vodi istragu protiv Hantera Bajdena pre izbora, uprkos tome što je politika sekretarijata da ne objavljuje takve istrage.\nU pismu ostavke, Bar je izjavio da je Trampa u ponedeljak obavestio da njegov sekretarijat "nastavlja da razmatra tvrdnje o prevarama na izborima 2020." Dodao je da će njegov poslednji dan na poslu biti 23. decembar.\nTramp je saopštio da će zamenik sekretara za pravosuđe Džef Rozen, koga je opisao kao "izuzetnu osobu" postati vršilac dužnosti skeretara za pravosuđe.\nU svom pismu ostavke, Bar je hvalio, kako je rekao, Trampove istorijske rezultate, navodeći da je predsednik kome je služio pomogao u razvoju ekonomije, jačanju američke vojske i suzbijanju ilegalne imigracije.\n"Ponosan sam što sam odigrao ulogu u mnogim uspesima i dostignućima bez presedana koja ste doneli građanima Amerike", napisao je Bar.\nSavezništvo ali i neslaganja\nIako je predsednik Tramp često pokazivao bes prema onima koji bi javno iskazali neslaganje sa njim, Bar je u principu dugo ostao u predsednikovoj “milosti” i bio jedan od najvernijih saveznika. Pre izbora je više puta ukazivao da bi glasanje poštom moglo da bude posebno podložno manipulacijama za vreme koronavirusa.\nBar, kome je ovo drugi put da služi kao sekretar za pravosuđe, nastojao je da se predstavi kao nezavisni lider koji se neće saviti pod političkim pritiskom. Međutim, demokrate su ga često optuživale da se ponaša više kao predsednikov lični advokat nego sekretar za pravosuđe, a Bar se pokazao uglavnom pouzdanim Trampovim saveznikom i braniocem predsedničkih ovlašćenja.\nBivši specijalni tužilac Robert Maler svedoči pred Odborom za pravosuđe u Predstavničkom domu o svom izveštaju o ruskom mešanju u predsedničke izbore 2016 na Kapitol Hilu, 24. jula 2019.\nPre nego što je, prošle godine, objavljen kompletan izveštaj specijalnog tužioca Roberta Malera o istrazi Rusije, Bar je u svom sažetku izveštaja rezultate predstavio na način povoljniji po Trampa, iako je Maler eksplicitno rekao da ne može da predsednika oslobodi optužbi za opstrukciju pravde.\nBar je takođe postavio Džona Durama, federalnog tužioca iz Kontektikata, kao specijalnog tužioca koji sprovodi krivičnu istragu o tome kako je pokrenuta FBI istraga izbora 2016, koja je prerasla u Malerovu istragu eventualne saradnje između Trampa i Rusije, posle Trampovih ponovljenih poziva da se “istraže istražitelji.”\nBar je takođe naredio tužiocima Sekretarijata za pravosuđe da razmotre kako je vođena federalna istraga protiv Trampovog bivšeg savetnika za nacionalnu bezbednost Majkla Flina, a zatim pokušao da odbaci optužnicu protiv Flina, koji je dva puta priznao da je lagao FBI. Tramp je, kasnije, pomilovao Flina.\nMeđutim, Barovo razilaženje sa Trampom po pitanju izbornih prevara nije bilo prvi takav slučaj. Ranije ove godine, Bar je izjavio za ABC Njuz da mu predsednikovi tvitovi o slučajevima kojima se bavi Sekretarijat za pravosuđe “onemogućavaju da obavlja svoj posao”. Tenzije su porasle i proteklih meseci pošto su Tramp i Bar, po svemu sudeći, imali različita mišljenja o tempu Duramove istrage.\nTramp je sve više kritikovao Sekretarijat što niko nije uhapšen, a Bar je privatno govorio ljudima da je frustriran zbog predsednikovih javnih komentara o tom slučaju.\nTakođe se spekuliše da je Tramp krivio Bara za komentare direktora FBI Krisa Reja o izbornim prevarama i glasanju poštom koji se nisu uklapali u predsednikovu alarmističku retoriku.


Radio-televizija Vojvodine - Vesti - Društvo\n07/21/2018 06:12 PM\nVulin: Obnavljamo vojnu infrastrukturu\nMinistar odbrane, Aleksandar Vulin, otvorio je danas rekonstruisanu i modernizovanu Pištoljsku streljanu na Vojnoj akademiji u Beogradu. Ministar Vulin je tom prilikom rekao da su ulaganja u rekonstrukciju streljane gotovo najveća ulaganja u akademiju, od njenog osnivanja, dodajući da je ovo prvi put od 1989. godine da je vojska dobila ovako savremenu streljanu.\n07/21/2018 04:45 PM\nMinistar za rad, zapošljavanje, boračka i socijalna pitanja Zoran Đorđević, sastao se sa ministrom za rad i socijalno staranje Kemalom Purišićem u Crnoj Gori, gde su razgovarali o bilateralnim odnosima dve države, ocenivši da se oni u oblastima rada, zapošljavanja i socijalne politike, kreću uzlaznom putanjom.\nU Beogradu bi u narednih nekoliko godina moglo da bude izgrađeno četiri kule čija visina prelazi 100 metara, a pored kule u okviru Beograda na vodi tu su i kule u okviru projekta Skajlajn, Ušće 2 i Vest 65.\n07/21/2018 03:33 PM\nVršilac dužnosti direktora Puteva Srbije Zoran Drobnjak najavio je za Prvu TV da će od državnog vrha tražiti povećanje cene putarine za 10 odsto od sledeće godine.\nStefanović: Kriminalci da strahuju od zakona\nPotpredsednik Vlade i ministar unutrašnjih poslova Nebojša Stefanović obišao je danas Policijsku upravu u Kraljevu i poručio da će pripadnici Ministarstva unutrašnjih poslova nastaviti neumorno da rade kako se nijedan kriminalac u Srbiji ne bi osećao sigurno.\nNa pružnim prelazima godišnje nastrada desetak osoba i često se dešava da auto stane na sred pruge, a u srpskim železnicama objašnjavaju da nije u pitanju nikakav fenomen već da su glavni krivci za nesreće u tim slučajevima strah vozača kod nailaska voza i loša procena situacije.\nLeto je vreme kada Svetu Goru najviše posećuju i obilaze poklonici, a kako Hilandar ima samo 50 ležajeva namenjenih posetiocima, u manastiru u ovom trenutku nema slobodnih mesta za goste, a nema ni za sve monahe, pa neki i spavaju van manastira.\n07/21/2018 08:06 AM\nZdanje Skupštine Srbija na Trgu Nikole Pašića, kao i zgrada parlamenta u Ulici kralja Milana, ukupno vrede 1.278.377.125,66 dinara, pišu Novosti.\n07/21/2018 12:55 AM\nNa današnji dan 1884. godine rođen je srpski biolog i fiziolog Ivan Đaja, profesor Univerziteta, član Srpske kraljevske akademije. Istraživanjima fiziologije duboko ohlađenog organizma stekao je svetski renome. Jedan je od osnivača hipotermije (Đajin metod postizanja hipotermije). Osnovao je 1910. prvu katedru za fiziologiju kod nas. Objavio je sam ili sa saradnicima više od 200 naučnih radova. Dela: Osnovi fiziologije (prvi udžbenik fiziologije na srpskom), Od života do civilizacije, Pogled u život, Eksperimentalno traženje energetičke osnove u živih bića, Osnovna biološka energija i energetika kvasa, Biološki listići, Putopisi.\n07/21/2018 12:05 AM\nMinistarstvo pravde je počelo s radom na usaglašavanju nacrta amandmana na Ustav u oblasti pravosuđa sa sugestijama Venecijanske komisije, piše Politika.\n07/20/2018 11:12 PM\nVulin:Srbija vojno neutralna i odlučna da sama donosi odluke\nSrbija je vojno neutralna i odlučna da sama donosi odluke, izjavio je danas ministar odbrane Aleksandar Vulin koji je sa načelnikom Generalštaba Vojske Srbije generalom Ljubišom Dikovićem prisustvovao svečanosti povodom završetka školovanja oficira 64. klase Komandno-štabnog usavršavanja Škole nacionalne odbrane, kod Spomenika Neznanom junaku na Avali.\n07/20/2018 08:46 PM\n07/20/2018 07:33 PM\nNovi Sad: Stižu registarske tablice\nKako Radio-televizija Vojvodinе nezvanično saznaje, tokom popodneva u policijsku upravu Novi Sad stigao je određen broj registarskih tablica za vozila, kao što je juče najavljeno u MUP-u. Time bi trebalo da bude rešen problem nestašice registarskih oznaka, koji je pogodio nekoliko gradova u Srbiji.\n07/20/2018 07:28 PM\n"Spasi život znanjem"\nBesplatna obuka spasavanja na vodi i prve pomoći biće organizovana sutra, od 11 do 15 časova, u okviru projekta Spasi život znanjem. Sportsko udruženje Super aktivan u saradnji sa Udruženjem spasilaca na vodi Vojvodine i veslačkim klubom Danubius već godinama organizuje obuku, koja se sastoji iz praktičnog i teorijskog dela, a za našu ekipu pokazali su nekoliko tehnika koje nam svima mogu biti od koristi u slučaju opasnosti.\nRegionalni 11. košarkaški kamp I came to play, koji je na izletištu Letenka na Fruškoj gori okupio učesnike iz Srbije, Slovenije, Bosne i Hercegovine, Hrvatske i Makedonije, danas su posetili predsednik Pokrajinske vlade Igor Mirović i ambasador SAD Kajl Skat i tom prilikom poručili da se značaj održavanja ovog kampa ogleda u promociji tolerancije, sporta i obrazovanja među mladima u regionu.\n07/20/2018 05:48 PM\nVlasnik "Hendija" voljan da reši status zaposlenih\nMinistar za rad i socijalna pitanja Zoran Đorđević izjavio je danas da je vlasnik firme Hendi, koja je ugašena 31. maja, voljan da reši status zaposlenih čije su radne knjižice ostale u firmi.\nZa izbeglice 40 stanova u Sremskoj Mitrovici\nU Sremskoj Mitrovici je danas podeljeno 40 stanova za izbeglice, a ključeve im je uručio prvi potpredsednik vlade i ministar spoljnih poslova Ivica Dačić, koji je tom prilikom istakao da za njega lično ovaj dan ima posebnu simboliku i budi lepe emocije na veliku uspeh koji je postignut za kratko vreme.


Vreme 765 - Uredjenje Vracarskog platoa: U senci podzemnih garaza\nUpravnik Narodne biblioteke Srbije Sreten Ugričić nema sreće. Institucija na čijem čelu se nalazi pojavljuje se u medijima uglavnom kada se obeležava dan kada je izgorela u bombardovanju Beograda, 6. aprila 1941. godine, i kada voda prodre u fundus biblioteke i počne da potapa knjige koje se tamo nalaze. On u petu godinu svoga upravnikovanja ulazi kao čovek koji se mnogo više bavi komunalnim nego problemima kulture, što bi trebalo da je na prvom mestu kada je reč o zvanično najstarijoj instituciji kulture u Srba. Šta je sve urađeno u protekle četiri godine na polju obnavljanja fondova, delatnosti i veza sa svetom, u oblasti potpunog tehnološkog osavremenjivanja rada u biblioteci i znatnog poboljšanja usluga, ostalo je neprimećeno zbog velikih infrastrikturalnih problema sa kojima se NBS suočava.\nProšle se jeseni javnost uznemirila kada je objavljeno da je popustila hidroizolacija oko zgrade biblioteke, smeštene na Svetosavskom trgu, delu Vračarskog platoa u Beogradu, u trenucima kada su svi bili opčinjeni završetkom fasade monumentalnog spomen-hrama Svetom Savi koji dominira ovim delom grada i uređenjem trga-parka ispred hrama i biblioteke. Da li je sistem hidroizolacije uništen u masovnim radovima na uređenju parka ili je jednostavno propao zbog starosti, tek, Republika je obezbedila novac i trenutno majstori rade na Svetosavskom trgu. Oni pokušavaju da zakrpe rupe oko biblioteke i spreče dalje propadanje knjižnog fonda koji broji preko pet miliona kataloških jedinica koje su smeštene u nekoliko podzemnih nivoa ispod zgrade biblioteke.\nVIBRACIJE: Međutim, tu problemi ne prestaju. Kako kaže za "Vreme" upravnik Ugričić, tek što je donekle rešen problem zaštite postojećeg magacinskog prostora, nad zgradom koja je pod zaštitom države kao spomenik kulture nadvio se oblak podzemne garaže koju gradska uprava namerava da gradi delom ispod Skerlićeve ulice (iz koje se ulazi u NBS) a delom ispod postojećeg parkinga biblioteke. Predlogom Plana detaljne regulacije Vračarskog platoa predviđena je izgradnja tri podzemene garaže: dve u Skerlićevoj i jedna ispod popularnog "Gradića Pejtona" – zanatsko-trgovinskog centra na uglu Čuburske i Makenzijeve ulice koji se nalazi na dvestotinak metara od spomen-hrama Svetom Savi. Javila su se dva problema: uprava biblioteke smatra da bi izgradanja podzemne garaže u Skerlićevoj na desetak metara od spoljih zidova podzemnog fundusa izazvala dalje urušavanje temelja biblioteke, koja se inače nalazi na padini koja je potencijalno klizište i koja je dodatno "rastresena" izgradnjom tunela za metro stanicu. Novinar "Vremena" bio je u prepunom i zagušenom magacinu NBS-a i može da posvedoči o stalnim vibracijama koje izazivaju okolni saobraćaj i retka vozila Beovoza – beogradskog prametroa. Ugričić se poziva na stanovišta stručnjaka koji su ispitivali teren na kome se nalazi biblioteka i tvrdi da bi njeni temelji bili ozbiljno ugroženi ako se narednih godina tu bude zidala podzemna garaža.\nU isto vreme, zakupci lokala u "Pejtonu" još aktivnije su se upustili u borbu protiv izgradnje podzemne garaže na parčetu zemlje na kome se nalazi ovaj specifični zanatsko-tržni centar. Oni danima prikupljaju potpise i lobiraju gde god je to moguće sa idejom da zaustave sprovođenje plana regulacije Vračarskog platoa. Kao ljudi koji žive u tom kraju i koji rade na tom mestu, Čuburci imaju puno pravo da brane svoje dvorište. Odluku će u oba slučaja doneti gradska Planska komisija na javnoj sednici 6. septembra.\nGradski arhitekta Đorđe Bobić kaže za "Vreme" da će u "slučaju Pejton" pred komisijom stajati njegov predlog, odnosno predlog gradske uprave, kojim se predviđa detaljna rekonstrukcija urbanističko-arhitektonske minijature "Gradić Pejton" koju je pre više od 25 godina projektovao profesor Ranko Radović kao privremeno rešenje. Takođe, pred komisijom će se naći i predlog Čuburaca koji zahtevaju da se na toj lokaciji ništa ne menja jer se samo tako može zadržati identitet i duša tog mesta. Po Bobiću, namera je da se napravi podzemna garaža a da se na površini obnovi u integralnom obliku sokače profesora Radovića. "Zakupci lokala na tom mestu su devastirali originalne zgrade i mi želimo da ih napravimo onakvima kakve ih je profesor projektovao", odlučan je Bobić. Kratka šetnja po "Pejtonu" može da potvrdi reči gradskog arhitekte, ali i dalje nije jasno zašto podzemna garaža na tom mestu. Bobić tvrdi da je želja da se rasterete okolni trotoari i da se zakupcima poslovnog prostora omogući pravi parking prostor. Dakle, grad bi srušio centar, izvadio stare lipe, napravio garažu poput one ispred gradske kuće i odozgo izgradio "stariji i lepši centar" od postojećeg. Bobić smatra da nekoliko stabala ne bi trebalo da predstavlja problem, a Čuburci baš ističu te lipe kao nešto što su raniji graditelji poštedeli kada su pravili "Pejton".\nNEPOVERENJE: Kada je reč o izgradnji garaže "u podnožju" zgrade NBS-a, Bobić tvrdi da je to siguran posao i da je to jedino moguće mesto za takvu građevinu jer "grad ne može da uzurpira privatnu imovinu da bi zidao garaže, a garaže su preko potrebne". On osporava argumente i primedbe koje stižu iz NBS-a i kaže da su te ocene proizvoljne jer se tim problemom nisu bavili eksperti. "To su pesnici i meni dragi ljudi, ali mislim da, na neki način, preuveličavaju čitavu stvar", pomirljiv je arhitekta Bobić. On tvrdi da je za njega uvreda ako neko tvrdi da je biblioteka istisnuta iz celine Svetosavskog trga, prema novom regulacionom planu, i da to jednostavno nije tačno. Upravnik Ugričić nas je uveravao da je prema tom predlogu plana zgrada biblioteke bukvalno svedena na tlocrt i da se na taj način želi opravdati zidanje podzemne garaže u dvorištu biblioteke. S tim u vezi pitali smo Bobića zbog čega nije projektovana garaža ispod dela Trga koji izlazi na Katanićevu ulicu, jer je to mesto ravno, veliko i daleko i od biblioteke i od hrama. "Šta onda da radimo sa onim stablima koje smo posadili pri uređenju Trga?", uzvratio je pitanjem gradski arhitekta koji je i projektovao Svetosavski trg. Šta će se onda dogoditi, koje rešenje Uprava grada nudi svojim sugrađanima? "Odluku će doneti Planska komisija, koja je imala vremena da prouči sve primedbe na predlog Plana regulacije vračarskog platoa", smiren je Bobić koji dodaje da on predlaže rešenja, ali ne donosi odluke. Njegov je stav da će biti zatražena stručna ekspertiza koja će pokazati da li postoji opasnost da se ispod zgrade NBS-a zida podzemna garaža.\n"Pitaćemo struku, kolege sa Građevinskog fakulteta, a već sam kontaktirao i s akademikom Hajdinom sa željom da dâ ekspertsko mišljenje", kaže Bobić i ističe da su garaže ovom gradu neophodne i da će ih ova uprava zidati gde god to bude moguće. "Planiramo da napravimo garažu i ispod Studentskog trga", saznajemo od gradskog arhitekte. Nije samo jasno zbog čega su trošeni novci "poreskih obveznika" na obnavljanje ovog trga poslednjih meseci i šta će biti sa drvećem.\nŠta god odlučila ekspertska Planska komisija, ostaće utisak da gradska uprava ima problem u komunikaciji sa svojim sugrađanima za koje bi trebalo po difoltu da radi. Urbana rekonstrukcija je nešto što postoji u svim velikim gradovima, male kuće zamenjuju velike sjajne zgrade, ali bi ipak trebalo da se radi u javnom interesu. Možda građani u jednom i šira javnost u slučaju vrhunske institucije kulture ne mogu da shvate zašto je neophodno ugroziti kulturno nasleđe zemlje ili desetak zanatlijskih lokala zarad moderne garaže, pa je, čini se, dužnost Uprave da o tome sa njima debatuje i da sasluša njihove argumente.\nOvako, ostaće melanholična konstatacija Đorđa Bobića: "Mogu da ih razumem što nam ne veruju, s obzirom na to u kakvoj zemlji žive i kakav je sistem bio ranije."\nNešto sasvim novo >


Šta je novo u nemačkom zakonu o zapošljavanju? › Made-in-Germany.rs\nVlada Nemačke je pre nekoliko dana usvojila Zakon o useljavanju kvalifikovane radne snage, koji bi od 2020. godine trebalo da omogući lakše zapošljavanje takvih radnika i iz zemalja koje nisu članice Evropske unije.\nNovi nemački zakon o zapošljavanju građana iz država van EU, odnosno zakon o useljavanju stručne radne snage u tu zemlju, donosi nekoliko značajnih promena koje bi i građanima Srbije mogle da olakšaju pronalaženje posla u najjačoj evropskoj privredi.\nNa sajtu nemačke vlade se navodi da je jedna od najvećih promena to što će se izraz “kvalifikovani radnik” ubuduće koristiti ne samo za radnike sa visokom, odnosno fakultetskom stručnom spremom, već i za radnike sa srednjim stručnim kvalifikacijama, kojima će to olakšati u Nemačkoj put do posla.\nNovo je i što će srednje kvalifikovani stručnjaci ubuduće moći da uđu u Nemačku i pre no što pronađu posao za sebe, kao što je to do sada važilo samo za visokoobrazovanu radnu snagu. Radnicima koji mogu da dokažu da imaju dovoljno sredstava da se izdržavaju šest meseci i osnovno znanje nemačkog jezika, novi zakon omogućava da dobiju boravišnu dozvolu koja će im biti produžena ako tokom tih šest meseci pronađu posao, prenosi “Blic” pozivajući se na navode nemačkog “Velta”.\nU određenim okolnostima radnik će moći i da nakon dolaska u Nemačku dokaže da poseduje stručnost, što znači da kvalifikovani stranci mogu da uđu u zemlju i možda čak i da počnu da rade istovremeno dok traje postupak priznavanja njihovih diploma i kvalifikacija. Na stalni boravak radnici će moći da se prijave ukoliko četiri godine konstantno imaju boravišnu dozvolu i rade i plaćaju penzione doprinose najmanje 48 meseci.\nBitna razlika u odnosu na dosadašnji zakon je što nemački poslodavci više neće morati da dokazuju da za radno mesto na kojem su angažovali imigranta nije bilo moguće pronaći odgovarajućeg radnika iz Nemačke ili EU. Zakonom se takođe olakšava i ostanak radnika u Nemačkoj radi doškolovavanja i priznavanja stručnih i profesionalnih kvalifikacija.\nZa tražioce azila novi zakon predviđa mogućnost dobijanja privremene dozvole boravka i rada u trajanju od dve godine, što znači da tražilac azila ne sme biti proteran iz Nemačke ukoliko dve godine ima posao.\nOvaj Zakon stupiće na snagu 1. januara 2020. godine do kada će važiti postojeće norme o zapošljavanju stranaca, a do tada još treba da ga usvoji i Bundestag. Prema podacima nemačkog Instituta za istraživanje tržišta rada, ovoj zemlji trenutno nedostaje 1,2 miliona radnika.


Prugom Beograd-Bar 100 km/h tek 2030.\nIgor Conić, 16.07.2010. 1 2 min za čitanje\nProsečna brzina na železničkoj pruzi od Beograda do Bara trebalo bi do 2015. godine da iznosi 65 kilometara na sat, a do 2030. godine i do 100 kilometara na sat, najavio je danas crnogorski ministar saobraćaja, pomorstva i telekomunikacija Andrija Lompar.\n„Nažalost, na toj pruzi neće biti moguće postići brzinu od 160 kiliomatara na sat, jer bi postizanje te brzine zahtevalo znatne izmene trase, tako da ćemo to odložiti za budući period“, rekao je Lompar.\nLopar je, posle sastanka Trilateralne tehničke komisije Crne Gore, Italije i Srbije koja prati izradu studije o tehničko-ekonomskoj izvodljivosti rekonstrukcije pruge Beograd-Bar, kazao da je za realizaciju prve dve faze projekta modernizacije pruge, odnosno povećanja brzine do 65, a zatim i do 100 kilometara na sat, što bi put od Beograda do Podgorice skratilo za 4,5 sata, neophodno da Srbija i Crna Gora obezbede ukupno 337 miliona evra.\nIz crnogorskog ministarstva su objasnili da će za rekonstrukciju dela pruge koji prolazi kroz Srbiju biti potrebno 198 miliona evra, dok će preostalih 139 miliona biti iskorićeno za crnogorski deo.\nLompar je rekao da je Crna Gora deo novca za realizaciju projekta rekonstrukcije i modernizacije pruge već rezervisala kod pretpristupnih IPA fondova Evropske unije i da se krenulo u izradu projektne dokumentacije, prenela je crnogorska agenicija MINA.\nNačelnik u Ministarstvu infrastrukture Srbije Miodrag Poledica je izjavio da je interes za rekonstrukciju i modernizaciju pruge nemerljiv za sve tri zemlje.\n„U Srbiji postoji veliko interesovanje izvozno orjentisane privrede da se roba što pre i kvalitetnije preveze do Luke Bar“, rekao je Poledica, dodavši da „veliko interesovanje pokazuje i Fijat iz Kragujevca“.\nOn je dodao da je, uz Koridor 10, modernizacija pruge od Bara do Beograda prioritet za Srbiju.\n„U budžetu Srbije postoji garancija za dobijanje ruskog, odnosno kredita za koji je srpska strana aplicirala kod Evropske investiciona banke (EIB)“, objasnio je Poledica.\n#beograd bar #brzi voz #brzi vozovi #pruga #voz\nNemački paviljon u Šangaju\nKineski brzi vozovi ugrožavaju avionski prevoz\nProjekat nacionalnog stadiona Srbije\nTrendi fotelje sa sajma nameštaja u Milanu\nAktuelno, Kuće slavnih, Novi objekti\nGradi se kuća za kraljevski par\nGradi se kula od drveta na 34 sprata\nBelgrade Plaza: Novi ekskluzivni centar za šoping\nTrejler za emisiju o mostu preko Ade na kanalu Discovery\n2030 ce japanci da se teleportuju a mi svetlosnom brzinom od 100 kmh.. smesno


Međunarodno takmičenje lovačkih pasa na jugu Srbije, najbolji Italijani - ToplicaPressToplicaPress\nHome / MENI / Međunarodno takmičenje lovačkih pasa na jugu Srbije, najbolji Italijani\nMeđunarodno takmičenje lovačkih pasa starih do 30 meseci u širokom traženju poljskih jarebica u parovima, održano je na teritoriji juga Srbije – u atarima lovišta u Nišu, Doljevcu, Merošini i Žitorađi. Učestvovali su lovci iz preko 20 zemalja Evrope i zemalja okruženja, a najuspešniji su bili vlasnici i odgajivači pasa iz Italije, Francuske, Grčke i Srbije.\nTakmičenje se održavalo nekoliko dana i u dve kategorije, engleski i kontinentalni ptičari, a među najuspešnijim psima posebno su se istakli Ambrofelis Marvel i Larsen čiji su vlasnici italijani, Ramona sa vlasnikom iz Grčke, Juventus iz Hrvatske i Pul iz Srbije.\nPrema rečima Bratislava Markovića, upravnika lovišta u Žitorađi, koje se prostire na preko 21.000 hektara, značajan deo takmičenja održao se na ovim prostorima gde je, kako tvrdi, poslednja oaza poljske jarebice u Evropi.\nDnevno je učestvovalo oko 500 mladih pasa koji su na našem lovištu tražili jarebice po mirisu. Bilo je veliko zadovoljstvo biti deo jedne ovakve manifestacije, a psi čiji su vlasnici, i pored svih epidemioloških mera, našli načina da budu deo takmičenja, pokazali su zavidan nivo veštine i dresure – rekao je Marković.\nOn dodaje da je prostor lovišta u Žitorađi, čiji je upravnik, bogat populacijom poljske jarebice i zbog toga jer je zabranjen lov ove vrste tokom cele godine.\nMi smo odlučili da zaštitimo ovu vrstu i zabranimo lov, a jarebice se koriste isključivo za obuku pasa. Lovni turizam je značajna stavka i deo prihoda od koga se finansiramo, uključujući i prihranu divljači i sve što je potrebno za održavanje ovog prostora – dodaje Marković.\nU zaštićenom delu lovišta u Žitorađi postoje skoro sve vrste divljači, osim medveda i jelena.\nShare the post "Međunarodno takmičenje lovačkih pasa na jugu Srbije, najbolji Italijani"\nPrevious: Prokupačka Tehnička škola raspisala konkurs za najbolji dizajn odevnih stvari\nNext: Smenjena direktorka Centra za socijalni rad u Blacu vratila se na mesto pedagoga u osnovnoj školi


Stvaraćemo reprezentativke, ali i dobre sportske radnike – Podrinske\nStvaraćemo reprezentativke, ali i dobre sportske radnike\nSandra Fajfrić Kolaković, koordinator Škole rukometa ŽRK „Medicinar“\nAktuelni prvak države ŽRK „Medicinar“ odlučio je da posvećenost i rad sa mlađim kategorijama podigne na viši nivo, te je za koordinatora Škole rukometa postavio Sandru Fajfrić Kolaković, bivšu rukometašicu, selektorku reprezentacije, čija priznanja govore za sebe. Ponikla je u ŽRK „Medicinar“, bila prvak svih pionirskih i kadetskih prvenstava od 1982. do 1986. godine, 1986. godine juniorski prvak SFRJ, a 1988. godine sa ekipom zauzela drugo mesto na istoimenom takmičenju. Kao seniorka, osvojila je deset nacionalnih prvenstava i devet kupova sa ŽRK „Budućnost“ iz Podgorice. Sa ŽRK „Krim“ iz Ljubljane osvojila je Ligu šampiona 2002/2003 godine, sa reprezentacijom SCG bronzu na Svetskom prvenstvu u Italiji 2001. godine i nosilac je Nacionalnog priznanja Republike Srbije. Godine 2006. bila je trener ženske reprezentacije SCG na Evropskom prvenstvu u Švedskoj, a od 2007. do 2014. godine vodila mlađe kategorije ŽRK „Budućnost“ iz Podgorice i reprezentaciju CG.\n-Ceo život sam u rukometu, poslednjih nekoliko godina stalno sam u Šapcu i upućena sam u funkcionisanje „Medicinara“, budući da je otac, Petar Fajfrić, bivši igrač „Metaloplastike“, sada u upravi „Medicinara“. „Medicinar“ je moja prva ljubav, pratila sam sva zbivanja u njemu i klub se zaista razvijao iz godine u godinu i sa velikim ambicijama išao napred. Ljudi su se u početku snalazili, improvizovali, postali dopadljivi, napravili dobre odluke za prvi tim, a Grad je postepeno shvatio na pravi način koliko ti ljudi, entuzijasti, ulažu u klub. Naravno, akcenat rukovodostva je uvek bio na prvom timu, jer su sve oči uprte u njega i on je „prvo oko grada“- kaže Fajfrić Kolaković, posebno ističući Zorana Obrenovića Ćelu, koji je pokrenuo rad sa podmlatkom, budući da je bilo prirodno da svaka ekipa ima svoju školu rukometa, a njena želja je da svoje znanje i stečeno iskustvo pokloni „Medicinaru“ i nastavi započetu ideju.\nSandra Fajfrić Kolaković\n-Deca su mi odrasla i krenula su svojim putem, suprug je trener Irana i ima puno obaveza. Stoga sam vreme koje provodim ovde poželela da upotrebim tako da se posvetim promeni organizacije i načina funkcionisanja škole, na terenu i van njega. Završila sam trenerski fakultet, pored menadžmenta, specijalizirala sport i fitnes, sad treba da odbranim rad na magistarskim studijama- vaspitanje i obrazovanje dece, tako da, pored iskustva sa terena, imam i teorijsko i ono najvažnije- veliku ljubav prema rukometu, radu s decom. Uživam u tom ambijentu osmeha, energije, napravila sam veliki preokret u životu, porodici i došla da dam celu sebe i da u ovom gradu, koji ima toliko dobre dece, podignem Školu rukometa na viši nivo- podvlači ona i dodaje da pomoć i saveti oko organizacije stižu od „Metaloplastike“, koja je taj posao obavila mnogo ranije.\nOd 1. novembra, treninzi se obavljaju po novom režimu, pod sloganom: „Ako je juče prošlost, a sutra samo obećana pozajmica, onda je sadašnji trenutak jedina izvesnost. Ne propusti ga!“ Dobra saradnja sa Ekonomskom školom se nastavlja, čije rukovodstvo izlazi u susret u pogledu termina za sve kategorije. Generaciju 2002/2003 godište vodi Tanja Podnar, diplomirani profesor sporta i fizičkog vaspitanja, a generaciju 2003/2004 Sandra Kolaković sa saradnikom Dejanom Šobićem. Mlađe (2008 /2009/2010)) i starije (2006/2007) kategorije u mini rukometu vode Sandra Kolakovič sa saradnicima- Aleksandrom Obrenović, koja je ranije vodila stariju generaciju, profesorka je fizičkog vaspitanja i bivša sportistkinja i članica „Medicinara“ i Vladimir Pavlović. Sa golmanima svih selekcija radi Aleksandra Pavlović.\nU četvrtak, 9. novembra, u 20 sati u sali Kulturnog centra biće organizovan sastanak sa roditeljima, koji će imati priliku da se upoznaju sa pravilnikom o obavezama i odgovornostima, ponašanju roditelja i dece i da pitaju sve što ih bude interesovalo iz oblasti rada sa decom.\n-Kad ljudi koji rade sa decom deluju iz svojih najboljih oblasti, deci dajete sve uslove da bi ostvarila napredak. Do sada je davan maksimum skodno uslovima, ali mi sad pravimo bolje uslove i u okviru tih uslova ćemo da se ponašamo. Moramo povećati broj treninga, kako bismo podigli kvalitet rada. Doći ćemo do toga, jer ovo je proces. Svi imamo dobru nameru da ovu školu unapredimo. Moja deca su velika, ali to ne umanjuje moju brigu o tuđoj deci, roditeljima, njihovim očekivanjima. Imaće priliku da meni, koja sam nosilac projekta, postave sva pitanja iz oblasti rada sa decom- podvlači ona, dodajući da joj je želja da klub i grad proizvodi, ne samo reprezentativke, nego i dobre sportske radnike, koji će se naučiti takmičenju, životu, borbi, timskom radu, uklapanju, ponašanju u pobedi i porazu, te da se obrazovno, vaspitno i sportski usavršavaju u svakom pogledu.\n-Poraz podseti pravog sportistu koliko još treba da radi. Kad cela ekipa tako razmišlja, uz pravilno rukovodstvo, tu se pravi rezultat. U sportu je važno pobediti na pravi način, ako izgubiš od kvalitetnijeg protivnika ne treba biti tužan, već razmišljati kako da poboljaš svoj kvalitet stalnim radom na sebi- ističe.\nCilj Škole rukometa je, navodi, da se iz kadetske generacije, za dve godine, kroz kvalitetan, ciljan rad, stvori bar tri igrača za prvi tim, a iz pionirske za četiri godine iznedri bar pet- sedam devojčica, kvalitetnih igračica, dok je osam godina potrebno da se od igračice iz „pačića“ napravi sportista za prvi tim. Budući da će im „Medicinarova“ Škola rukometa ponuditi kvalitetne uslove, stručan rad i takmičenja shodno uzrastu, ti ciljevi su u dogledno vreme sigurno ostvarivi.


Rick Owens će svoju kolekciju predstaviti na pariskoj nedelji mode iz Venecije - Harper‘s Bazaar\nPandemija je primorala mnoge da usvoje procese društvenog distanciranja, a digitalne prezentacije postale su „nova norma“ modnih pista.\nMeđutim, nije samo promenu doneo Covid-19, već i promene kalendara samih Nedelja mode, kada su mnoge kompanije izjavile da će se iz praktičnih razloga „preseliti“ - na primer modna kuća Valentino, posle mnogo godina iz Pariza odlazi u Milano.\nMeđutim, među onima koji su uspeli da pronađu kompromisnu ideju kako ne bi izgubili mesto na Nedelji mode na kojoj učestvuju je i Rick Owens, koji je odlučio i izjavio da će svoju kolekciju SS21 predstaviti u Parizu, ali kroz ... Italiju, a konkretno iz Venecije!\n„Pripremićemo reviju u mojoj kući, tačnije na mestu u Veneciji koje je udaljeno samo dva sata od naše fabrike u Italiji“. Dodaje: "Želeo sam da uradim nešto ručno izrađeno iz temelja, ali da budem živahan. Možda je vreme suzdržanosti i uzdržanosti, ali je takođe vreme guranja sebe na bolje."\nDigitalna modna revija Rick Owens zakazana je za 1. oktobar.\nharper's bazaar moda Rick Owens kolekcija\nluksuz kultura trendovi enterijeri poznati događaji shopping moda


Ruska štampa nije posvetila veliku pažnju političkim sukobima u Bosni i Hercegovini i referendumu u Republici Srpskoj, a ruske vlasti poslednjih dana su se uzdržavale od zvaničnih komentara tim povodom. Uglavnom, posmatrači u Moskvi ocenjuju da je glasanje 25. septembra povećalo napetost između međunarodne zajednice i predsednika RS-a Milorada Dodika i stavilo Rusiju u komplikovanu situaciju, s obzirom da je Moskva ipak indirektno podržala neustavni referendum.\nS druge strane, posmatrači ukazuju i na to da je Balkan daleko od osnovnih spoljnopolitičkih prioriteta Kremlja. Na međunarodnom planu ruske vlasti su zaokupljene problemima Ukrajine i posebno Sirije u kontekstu novog zaoštravanja odnosa sa zemljama Zapada. Srednji istok je za sada mnogo važniji i u tom smislu sukob Milorada Dodika sa zapadnim svetom zbog simboličnih pitanja i negovi uporni koraci u pravcu samostalnosti stvaraju bespotrebnu nervozu.\nDa poslednji događaji na Balkanu za rusku vlast nisu preterano važni potvrđuje i slab interes ruskih državnih medija za njih. U suprotnom, Dodikov referendum bi postao glavna tema televizijskih emisija i medijska pažnja bi bila mnogo veća.\nDržavna agencija RIA Novosti na dan glasanja u RS-u objavila je više izveštaja, uključujući stavove bosanskih Srba i političara u Sarajevu. A nakon referenduma objavljena je analaza sa izričitim akcentom na "kršenje prava Srba".\nMilorad Dodik i Vladimir Putin razgovarali o situaciji na Balkanu\nProvladin list "Izvestia" informisao je svoje čitaoce o razgovoru Milorada Dodika i Vladimira Putina 22.septembra u Moskvi sa kratkom zvaničnom potvrdom da je bilo reči "o situaciji na Balkanu i različitim pitanjima bilateralne saradnje". U članku se spominjuje izjava Dodika o mogućem odvajanju RS-a od BiH "u slučaju napada", ali nema izveštaja o referendumu.\nZvanične novine ruske vlade "Rossijskaja gazeta" pokušale su odgovoriti na pitanje – hoće li biti rata na Balkanu. U komentaru ovaj list ocenjuje da je Bosna i Hercegovina "veštačka tvorevina", u kojoj glavnu ulogu i dalje igra međunarodna zajednica. "Referendum je trebao da pokaže da Srbi nameravaju da brane svoju poziciju. Ali, malo je verovatno da će Dodik postaviti pitanje nezavisnosti Republike Srpske. Svaki pokušaj revidiranja statusa entiteta može pogoršati situaciju i izazvati nestabilnost i nasilje, tako da je vrlo važno da se izbegnu provokacije", smatra “Rossijskaja gazeta.\nLiberalni mediji ne samo da su reagovali na porast napetosti na Balkanu, nego su analizirali stav Rusije i njene mogućnosti podrške bosanskim Srbima.\nU analizi Moskovskog Karnegi centra se navodi da su sva delovanja Rusije na Zapadnom Balkanu poslednjih godina pokazivala da je Moskva izgubila interes za taj region i da nema ništa protiv toga da Zapad konačno reši postjugoslovenske sukobe, makar i kroz ulazak tih zemalja u EU i NATO. S druge strane, Moskva nema nikakvu nameru da vrši pritisak na bosanske Srbe.\n"Zarad čega bi Moskva pritiskivala bosanske Srbe, nagovarala ih da se potčinjavaju centralnim organima vlasti? Da bi BiH brže postala država s normalnim upravljanjem i ušla u NATO? Prirodno, Moskva preferira da odloži njen ulazak, tim pre nju to ništa ne košta, dovoljna je jednosatna poseta predsednika RS Moskvi", stoji u članku.\n"Praznik srpske neposlušnosti" je naslov analize u novinama Gazeta. Ako međunarodna zajednica uvede Miloradu Dodiku strožije sankcije, novi referendum u RS-u je vrlo moguć. Rusija će i dalje pružati podršku vlastima Republike Srpske, ali ona će se umešati samo u slučaju oštre reakcije Zapada, smatraju autori tog članka. Gazeta podseća na sukobe u bivšoj Jugoslaviji i na zahtev bosanskih Srba da budu sa Srbijom u istoj državi.\nReferendum je, pišu ruski mediji, bio "praznik Srpske neposlušnosti"\nMeđunarodna zajednica se našla u komplikovanoj situaciji – stav je lista Kommersant. S jedne strane, ona ne može ignorisati referendum, koji je postao za nju neka vrsta šamara, a s druge strane, ozbiljna kazna za Dodika mogla bi samo povećati tenzije. Dakle, najrealnija opcija je pokušaj izolacije Dodika i podrška njegovim neradikalnim protivnicima unutar Republike Srpske.\nAutor članka smatra da se u sukob međunarodne zajednice i predsednika RS mogu uvući Srbija i Rusija. Međutim, uoči referenduma premijer Srbije Aleksandar Vučić je izjavio da Beograd ne podržava to glasanje. A Moskva izbegava da izrazi bezrezervnu podršku Dodikovoj akciji. Nakon sastanka u Moskvi Kremlj je izdao tek kratko saopštenje bez spominjanja referenduma ili podrške.\nU svakom slučaju, simpatije Moskve, smatraju analitičari, ne rešavaju sve probleme Milorada Dodika. Bez jasne podrške iz Beograda, on se ne može osećati sigurno. Oslanjanje samo na Rusiju i nacionalističku opoziciju u Srbiji nije dovoljno za politički opstanak Dodika.\nMediji u Rusiji se ne bave vojnim analizama, za razliku od nekih novinara na Balkanu koji su zvaničnu uzdržanost Putina prokomentarisali kao signal da je Rusija spremna da zaštiti Srbe u slučaju bilo kakvih napada.\nTakvim ocenama su doprinele i samouvjerene izjave samog Milorada Dodika koji je više puta ponovio novinarima da je dobio jasnu podršku iz Kremlja po pitanju referenduma,\nMeđutim, u zvaničnom saopštenju pres službe predsednika RS-a o razgovoru s Putinom ta vrsta podrške se ne spominje, tako da nije zapravo jasno šta je njemu bilo rečeno u Kremlju i da li mu je bilo dozvoljeno da tumači zvanični stav Ruske Federacije.


Krajem novembra će se desiti prva konferencija za mlade koja je posvećena automatskom testiranju softvera - Belgrade Testathon. Organizuje se od strane sjajnog tima studenata Fakulteta organizacionih nauka koji su se okupili sa željom da mladima stvaraju prilike da se informišu i upuste u tehnološke oblasti koje su trenutno u razvoju.\nBelgrade Testathon ima za cilj da okupi i informiše mlade o aktuelnim trendovima u oblasti automatskog testiranja softvera i pruži im prostor da se kroz praktične radionice i interaktivna predavanja u njoj oprobaju. Sa druge strane, na konferenciji će biti prisutni predstavnici kompanija i stručnih udruženja i organizacija koji će preneti svoje dugogodišnje iskustvo i motivisati mlade za dalji razvoj.\n-\tStarter- studentima i početnicima u ovoj oblasti pruža jedinstvenu priliku da upoznaju automatsko testiranje softvera, steknu osnovna znanja kroz realne probleme i saznaju kako to izgleda biti tester u Srbiji\n-\tTester - junior testerima i programerima se daje mogućnost da se upoznaju sa tester seniorima iz vodećih kompanija i kroz praktične radionice uče od najboljih. Takođe, da se informišu o novostima, trendovima, kretanjima na tržištu i nauče kako da im se prilagode.\nPored radionica i predavanja na konferenciji će se dešavati i Keynote govori, Panel diskusija kao i Networking deo u kome će učestvovati svi učesnici, partneri i prijatelji konferencije.\nKonferencija je besplatna za sve učesnike, mesta su vrlo ograničena i prijave će biti obavezne pomoću koje će se raditi selekcija učesnika kao i njihovo usmeravanje na starter ili tester grupu. U starter grupi će biti do 40 učesnika dok će u tester grupi biti do 60 česnika. Prijave su otvorene od danas do 20. novembra, a na zvaničnom sajtu konferencije se možete dodatno informisati o svim detaljima i rokovima. Belgrade Testathon će se realizovati 26. i 27. novembra u hotelu 88 rooms u Takovskoj 49 u Beogradu.\nDKSG: Koncert Filharmonije mladih „Borislav Pašćan“\nKoncert „Studenti za studente“ Filharmonije mladih „Borislav Pašćan“ održaće se u ponedeljak, 1. oktobra u Amfiteatru Doma kulture „Studentski grad“, ...


Mali: Na proleće radovi iznad zemlje\nGradonačelnik Beograda Siniša Mali izjavio je da na proleće očekuje da će na nekoliko zgrada čija je izgradnja počela u okviru projekta „Beograd na vodi“ krenuti radovi iznad zemlje, što će biti potvrda da projekat ide po planu.\nMali je rekao da je gradska vlast posvećena realizaciji kapitalnih projekata, među kojima je i projekat „Beograd na vodi“, a koji znače razvoj glavnog grada i bolji život građana.\nKako je dodao, u naredna dva meseca krenuće izgradnja i hotela i velike kule Beograd u okviru projekta „Beograd na vodi“.\nGradonačelnik Beograda je najavio da će u narednih osam godina biti rešen veliki problem kanalizacione i vodovodne mreže u svim gradskim naseljima, za šta je gradska vlast spremna da izdvoji između 600 i 800 miliona evra.\n„Skoro trećina teritorije Beograda nema kanalizaciju i vodu, a to je egzistencijalna stvar. U narednih osam godina cilj nam je da svi građani imaju kanalizaciju i vodu i to je projekat i plan koji ćemo promovisati u svakog gradskoj opštini“, rekao je Mali dodajući da očekuje da do kraja meseca bude usvojen na sednici Skupštine grada.\nTo je, kako je istakao, sistemski pristup odgovorne vlasti.\nDodao je da neke ulice u glavnom gradu do sada nisu imale ni asfalt, a da će ove godine biti asfaltirano preko 100 kilometara ulica.\n„Odgovaramo na zahteve svih građana koji žive u Beogradu. Mislim da je to primer jedne odgovorne gradske vlasti“, poručio je Mali, koji je napomenuo da grad za te projekte ne uzima nikakve kredite i nova zaduženja.\nOd 1. januara, kako je podsetio, Beograđane će voziti jednobojni autobusi koji će imati klimu i brojače putnika, a plan je da u sledećoj godini bar 40-50 novih autobusa bude na ulicama grada.\nAgencija za borbu protiv korupcije: Ne štitimo Sinišu Malog\nSiniša Mali neće još dugo biti gradonačelnik, mora da plati političku cenu


новембар 2020 - Astra\nASTRA – Akcija protiv trgovine ljudima objavljuje PRELIMINARNE REZULTATE javnog poziva za dostavljanje predloga projekata (KONKURSA) za Lokalne organizacije civilnog društva na temu Prevencije i borbe protiv trgovine ljudima u Srbiji u okviru projekta Unapređenje prostora i mogućnosti za borbu protiv trgovine ljudima, Ref. no. 2019/412-892. Na javni poziv se prijavilo ukupno (16) organizacija civilnog\nGodišnja međunarodna konferencija Viktimološkog društva Srbije ove godine je organizovana online, 26. i 27. novembra 2020. godine, pod nazivom COVID-19 na Balkanu: obrasci viktimizacije i prava žrtava. Konferencija ima za cilj da omogući razmenu iskustava i znanja vezanih za uticaj COVID-19 na obrasce viktimizacije, prava i podršku žrtvama u zemljama Balkana. Posebna pažnja je posvećena\nO trgovini ljudima na Pravnoj klinici Pravnog fakulteta u Beogradu\nI ove godine Marija Anđelković, direktorka ASTRE, održala je predavanje na Pravnoj klinici za suzbijanje trgovine ljudima Pravnog fakulteta Univerziteta u Beogradu. Studentima su predoceni trendovi trgovine ljudima u Srbiji, preventivne aktivnosti koje se sprovode, kao i položaj i prava žrtava trgovine ljudima, sa posebnim osvrtom na ulogu civilnog društva u rešavanju ovog problema. Ovo\nObuka za prosvetne radnike o prevenciji i borbi protiv trgovine decom\nDanas, 24. novembra, započeo je trodnevni trening o prevenciji i borbi protiv trgovine decom namenjen radnicima u prosveti. Trening je organizovan sa ciljem podizanja svesti i senzibilizacije prosvetnih savetnika o složenosti problema trgovine decom, kao i o faktorima rizika i ranjivosti dece na trgovinu ljudima. Uz to, namera organizatora bila je i pokrenuti diskusiju o\nTrgovina ljudima je težak oblik kršenja ljudskih prava i jedan od najozbiljnijih društvenih izazova. Pandemija izazvana pojavom virusa kovid-19 pogoršala je položaj žrtava trgovine ljudima i istovremeno povećala ranjivost potencijalnih žrtava. Stanje pandemije i neke od izrečenih mera u borbi protiv globalne zdravstvene krize, učinile su identifikaciju (potencijalnih) žrtava trgovine ljudima još težom, a trgovce\nPREDAVANJE: TRGOVINA DECOM – Međunarodni pravni okvir i praksa prevencije i suzbijanja\nU sklopu redovne saradnje sa Pravnim fakultetom Beograd, direktorka ASTRE, Marija Anđelković, održala je 17. novembra još jedno predavanje, ovog puta namenjeno polaznicima/ama master studija na Katedri za građansko pravo. Studentima su predočeni trendovi trgovine ljudima i decom u Srbiji i van nje, preventivne aktivnosti koje se sprovode, kao i položaj i prava žrtava i\nNedelja onlajn konsultacija: Regionalni program zagovaranja za EU za zemlje Zapadnog Balkana\nVeć duži niz godina Fondacija Kvinna till Kvina sprovodi regionalni program zagovaranja za EU, koji uključuje sve zemlje zapadnog Balkana. Cilj ovog programa je pružiti ženskim organizacijama veću vidljivost u procesu EU integracija, ojačati učešće žena u njima i osigurati poštovanje ženskih ljudskih prava. Ove godine, usled pandemije kovida 19, nedelja konsultacija između aktivisktinja ženskih\nProšle nedelje, u četvrtak 29. i petak 30. oktobra, održana je obuka za studente pravnih fakulteta na kojoj su polaznice/i upoznate/i sa detaljnije sa problemom trgovine ljudima uopšte, zatim trgovine decom, kao i metodologijom praćenja suđenja za krivično delo trgovine ljudima i srodna dela u postupcima u kojima su učestvovala deca. Silj ove obuke jeste\nU godini kada se obeležava dvadeset godina od donošenja Palermo Protokola i dvadeset godina postojanja ASTRE, objavljujemo ovu publikaciju, sa ciljem da doprinesemo dodatnoj edukaciji i senzibilisanju sudija i javnih tužilaca koji su uključeni u donošenje odluka u predmetima vezanim za krivično delo trgovine ljudima. Brojni saradnici, koji su učestvovali u izradi ovog priručnika, godinama


Bečki šampanjac: Kakva je to uloga Austrije u sudbini Kosova - Sputnjik Srbija\n19:57 19 Jun 2021\n21:05 21.02.2019 (osveženo 13:30 22.02.2019) Preuzmite kraći link\nDa li je tome doprineo i slučaj Interpol, tek austrijski kancelar je posetom Vašingtonu obznanio da je zvanični Beč odustao od tvrdokornog stava na kome insistira 20 i više godina — da Beograd prizna da je Kosovo nezavisna država.\nKurc je pozvao Trampa da se SAD više angažuju na rešavanju kosovskog pitanja i preneo da Austrija pozitivno gleda na dijalog predsednika Srbije Aleksandra Vučića i kosovskog predsednika Hašima Tačija, pa i na razmenu teritorija, ako se dve strane dogovore.\n„Ako se dve strane o nečemu dogovore, Evropljani ne bi trebalo da im stoje na putu, a tako ni Amerikanci“, poručio je austrijski kancelar.\nMeđutim, nije bilo davno kada je nekoliko dana uoči sednice Interpola i kandidature Kosova za prijem u tu organizaciju Kurc u Prištini sa tamošnjim premijerom takozvanog Kosova Ramušem Haradinajem uz šampanjac unapred slavio članstvo, od kojeg nije bilo ništa. Zato Željko Malešević, politikolog iz Linca, smatra da je zvanični Beč napravio iskorak.\n„S jedne strane, Kurc kao bundeskancelar i njegova Narodna stranka kao vodeća u koaliciji zalažu se za dijalog, s tim što je već 20 i više godina jedini ishod koji oni zastupaju bio da Beograd prizna Kosovo kao nezavisnu državu. S druge strane, manjinski partner Slobodarska partija Austrije takođe podržava dijalog, pri čemu njen stav nije nezavisno Kosovo, ali će podržati svako rešenje koje dve strane zajedno dogovore. U tom kontekstu, došlo je do nekog pozitivnog pomaka zvaničnog Beča prema Beogradu, jer je načinjen taj korak da će podržati ono rešenje koje odgovara i Beogradu, ako se dogovori sa Prištinom. To sigurno jeste pozitivan pomak“, ukazuje sagovornik Sputnjika.\nMalešević napominje da izjavu Kurca koja se odnosi na Kosovo, a koju je prenela državna televizija ORF u okviru šireg izveštaja, nijedan austrijski list nije preneo, ali da je razumljivo što je ona zauzela bitno mesto u srpskim medijima. Ipak ističe da ne treba prenaglašavati njen značaj u razgovoru Kurca i Trampa. Tema Kosova generalno, kaže on, nije zastupljena u austrijskim medijima i objašnjava zašto se kancelar ipak dotakao te teme u Americi.\n„Austrija ima tu specijalnu ulogu koja joj je poverena davno kao nekom ko je nekada stalno bio prisutan na Balkanu. I dan-danas Austrija se od strane EU gleda kao neko ko treba da kontroliše situaciju na Balkanu, u smislu posmatranja i davanja predloga. Ali svi žele da se ta stvar sa Kosovom reši. Austrija je sad zauzela ovaj stav — da se to reši kroz dijalog Beograda i Prištine“, ističe sagovornik Sputnjika.\nPo rečima Maleševića, agenda Kosova u tom razgovoru nije predstavljala neki prioritet, čak naprotiv.\n„To je bila mala usputna tema da se podrži dijalog Beograda i Prištine i da se izvrši pritisak na Prištinu zbog poslednjih dešavanja oko taksi. Ali ne treba prenaglašavati važnost te teme u razgovoru, jer ona to sigurno nije imala“, tvrdi austrijski politikolog.\nOn napominje da Austrija ima dovoljno svojih tema koje je zaokupljaju, posebno u svetlu dešavanja u EU, napete situacije, „bregzita“, izbora za Evropski parlament.\nPutovanje austrijskog kancelara u Vašington bilo je, kaže on, jako bitno i u svetlu ovih dešavanja, ali i ranijih nesporazuma sa Amerikom zbog vrlo prijateljskog odnosa Austrije prema Rusiji.\nMalešević ukazuje da je danima uoči poste Kurca Vašingtonu ona komentarisana. Podseća i da ministarka spoljnih poslova Austrije za nedelju dana ide u posetu Moskvi.\n„To je austrijsko razumevanje spoljne politike. Da bude most između Istoka i Zapada i ona se već 60-70 godina trudi da to sprovodi“, kaže politikolog iz Linca. U tom kontekstu, smatra on, treba posmatrati i razgovore Kurca i Trampa, pa i one o Kosovu.\nInterpol, priznanje nezavisnosti Kosova, dijalog Beograda i Prištine, stav, razgraničenje, dogovor, Donald Tramp, Ramuš Haradinaj, Sebastijan Kurc, Hašim Tači, Aleksandar Vučić, Austrija


Radio BIR - Mahmutbegović: Prestanite nanositi bol žrtvama Tuzle i Bosne i Hercegovine\nMahmutbegović: Prestanite nanositi bol žrtvama Tuzle i Bosne i Hercegovine\nPotpredsjednica Federacije Bosne i Hercegovine Melika Mahmutbegović najoštrije osuđuje postupke Ministarstva odbrane Srbije i Vojske Srbije koji su u svečanoj sali Doma Vojske Srbije u Beogradu organizirali promociju knjige „Tuzlanska kapija – režirana tragedija“ autora Ilije Brankovića.\nRiječ je o djelu koje negira istinu o jednom od najstrašnijih zločina počinjenih tokom agresije na državu Bosnu i Hercegovinu, kada je 25. maja 1995. godine na Kapiji ubijena tuzlanska mladost.\nMahmutbegović podsjeća da je na Tuzlanskoj kapiji ubijena 71 osoba, dok je više od 200 osoba ranjeno, a među ubijenima je bio i Sandro Kalesić, koji je imao tek dvije i pol godine.\n- Država koja može da negira zločine poput ubistva malog Sandra Kalesića, mora preispitati svoje vrijednosti i stavove – ističe Mahmutbegović.\nTim prije, dodaje, država Srbija od negiranja genocida u Srebrenici, do masovnih zločina poput onog u Tuzli sistemski primjenjuje negiranje zločina kao čin posljednjeg stadija agresije prema državi BiH, te na svojoj teritoriji pruža utočište presuđenim ratnim zločincima, kao što je slučaj sa generalom Novakom Đukićem, koji je proglašen krivim i osuđen za užasni zločin na Kapiji.\nMahmutbegović naglašava kako se na taj način dodatno iskazuje krajnje agresivan stav institucija države Srbije prema Bosni i Hercegovini i njezinim narodima i građanima, što je potvrđeno u mnogo navrata do sada.\n- Države bivše Jugoslavije ne mogu doći do mira i prosperiteta bez suočavanja s prošlošću! Zato pozivamo institucije države Srbije da dođu do svojih demokratskih tradicija i vrijednosti, a međunarodnu zajednicu da insisitra na ovim civilizacijskim vrijednostima na putu države Srbije ka Evropskoj uniji – ističe se u reakciji potpredsjednice Federacije BiH Melike Mahmutbegović, saopćeno je iz Kabineta potpredsjednice FBiH.\nMore in this category: « Sutra mevludska hutba reisu-l-uleme Huseina ef. Kavazovića Preporod: Zlonamjerni komentari turističkih vodiča u Sarajevu »


Objavljen priručnik za vođenje ljubavi tokom krize i izolacije: Evo šta nikako ne smijete da radite ako vam je prahnulo (FOTO) – Balkan Life Today\nObjavljen priručnik za vođenje ljubavi tokom krize i izolacije: Evo šta nikako ne smijete da radite ako vam je prahnulo (FOTO)\nIako je u mnogim zemljama svijeta zavedena mjera izolacije i preporučuje se svima da što manje izlaze iz svojih domova u vrijeme pandemije zaraze koja je nastala, ipak, iako je kriza, ljudi su ljudi i mnogi ne mogu da se suzdrže da ne upražnjavaju najprirodnije ljudske potrebe.\nTako su gradske vlasti New Yorka izdale uputstvo za bezbjedan seksualni život tokom epidemije, ali su naglasili da je najbezbjednije voditi ljubav sa svojim stalnim partnerom.\nAli, ministarstvo zdravlja ovoga grada koji ima skoro devet miliona stanovnika i u kojem je zabilježeno 12 hiljada slučajeva zaraze je toplo preporučilo da je najbolji način vođenja ljubavi ipak onaj u kojem to radimo sami sa sobom, masturbiranje, posebno ako prije i poslije te radnje operete ruke sa sapunom i sa toplom vodom, ali i svoje igračke koje možda koristite, jer iz ministarstva smatraju da je ovo ipak najpouzdaniji način da se ne zarazite sa ovim virusom.\nDrugi način je, iako je on manje bezbjedan, je vođenje ljubavi sa svojim stalnim partnerom, odnosno sa kojim živite, a iz ovoga ministarstva svim građanima preporučuju da ostvaruju što manje kontakata sa drugim ljudima, a posebno se tu misli na seks, naravno, ako vam je u cilju da se zaustavi širenje virusa. Preporuka za sve je da obavezno izbjegavaju grupni seks, te da svi izbjegavaju da se ljube, a oni koji svoje partnere traže putem raznih internetskih sajtova, neka se zaustave na video susretima i četovanju i porukama, jer na taj način će i sebe, ali i druge najbolje zaštititi.\nNe morate da ih perete svaki dan: Evo kako da samo jednim potezom dezinficirate platnene maske i maske iz kućne radinosti (SAVJET)\nOvi znakovi pokazuju da vas više ne voli: Ako čujete da ovo govori: Pitanje je vremena kad će vas ostaviti!


Stranačka saopštenja, 27. april: DPS, SD, URA, BS\nAutor:\t- 27.04.2021, 09:45 Stranke\nDa je aktuelna Vlada pričom o profesionalizaciji javne uprave „prodavala maglu“ domaćoj i međunarodnoj javnosti, jasno nam je od početka. Međutim, kadriranje po dubini, posebno u dijelu obrazovnog sistema, gdje se na mjesta odlučivanja postavljaju „eksperti“ koji se u svojoj biografiji mogu pohvaliti da mrze druge narode, treba da zabrine crnogorsko društvo.\nMinistarka prosvjete, nauke, kulture i sporta Vesna Bratić, vjerovatno vođena sopstvenim sistemom vrijednosti, bira i rukovodioce koji se uklapaju u mozaik četništva i šovinizma.\nImenovanjem Bojane Đačić za direktoricu Osnove škole ”Ristan Pavlović” u Pljevljima, još jednom je to i dokazala.\nMeđutim, mi pitamo resornu ministarku, šta li je to po njenom sudu preporučilo izvjesnu Đačić da bude direktorica škole u Pljevljima? Da li možda konstatacija Đačićke na Twitteru „da su Fata i Samir najzadovoljniji kad im tanjir prasetine prinese“?\nPošto je ovo Vlada eksperata, da li su to te reference potrebne da bi neko bio imenovan za direktora škole?\nDa li je to inkluzivan odnos prema pripadnicima manjinskih naroda, koje je Vlada sa Zdravkom Krivokapićem i Dritanom Abazovićem obećala EU?\nNi jedan normalan građanin ove države neće ćutati na ovakve odluke Vlade i resornog ministarstva. Pozivamo nezavisne medije i nevladin sektor, da se oglase i doprinesu da škole u Crnoj Gori ne budu mjesta gdje će se propagirati ovako nazadne i anti civilizacijske vrijednosti.\nURA: Simon Ilse i Maja Moračanin pružili podršku Abazoviću: Međunarodna zajednica da pomogne borbu sa kriminalom i korupcijom\nPodrška potpredsjedniku Vlade i predsjedniku URA Dritanu Abazoviću nakon prijetnja smrću od strane pripadnika kavačkog klana stiže od šefa kancelarije Fondacije “Hajnrih Bel” za Balkan Simona Ilse i od Maje Moračanin, predsjednice stranke DOM u Sjevernoj Makedoniji i poslanice te vladajuće stranke koja je članica Zelenih Evrope.\nIlse je izrazio solidarnost sa Abazovićem, nakon što su nadležni saopštili kako postoje indicije da su pripadnici kavačkog kriminalnog klana spremali likvidaciju vicepremijera.\nIlse ističe da je Abazović meta prijetnji zato što radi ispravnu stvar i djeluje protiv organizovanog kriminala i korupcije.\n“Jezive paralele sa ubistvom Zorana Đinđića”, napisao je Ilse na Tviteru, poručivši da je potrebno da međunarodna zajednica obrati pažnju na dešavanja u Crnoj Gori i pruži podršku vlastima.\n“Iskorjenjivanje korupcije ključni je preduslov prosperiteta Zapadnog Balkana i integracije u Evropsku uniju”, objavila je Moračanin na Fejsbuku.\nSD: Vlada da se urazumi i postupi po pravosnažnoj presudi kako ne bi ugrozila funkcionisanje Aerodroma Crne Gore\nPozivam Vladu Crne Gore da se urazumi, da ne dozvoli da nakon nepromišljenog i apsolutno nepotrebnog gašenja Montenegro erlajnza svojim krajnje neodgovornim odnosom ugrozi funkcionisanje i samih Aerodroma Crne Gore, i to na pragu turističke sezone! To je danas poručio potpredsjednik SD Damir Šehović.\nAerodromi nesporno ima pravo na naplatu potraživanja od Montenegro erlajnza u iznosu od 9,4 miliona €, koje je odlukom suda preneseno na državu. Pravosnažna i izvršna presuda Privrednog suda se ne komentariše. Ona se izvršava. To bi morala znati svaka, a posebno Vlada koja za sebe kaže da je “ekspertska”.\nOsim ako se namjerno ne želi urušiti kompanija, koja je u predkriznoj 2019. godini ostvarila najbolje rezultate u svojoj istoriji – profit od preko 14 miliona €, 2.6 miliona opsluženih putnika i 14.5 hiljada vazduhoplova, kako bi se svjesno dovela u situaciju da se prodajom susjedima mora “spašavati”?!\nDPS: Koji su sve Vladini uposlenici učestvovali u napadu na Šofranca, otkaz za njenog “eksperta” Vukovića\nDemokratska partija socijalista zahtijeva od Vlade Crne Gore, da utvrdi ko je sve od njenih uposlenika bio umiješan u šovinistički incident koji se dogodio na aerodromu prilikom dočeka reprezentativca Lješevića.\nSaznanje da je osoba koja je snimala Nebojšu Šofranca, i čije se primitivno, šovinističko i huligansko verbalno iživljavanje čuje na snimku, zapravo ekspert Vlade, angažovan u resoru ministarke Vesne Bratić, cjelokupnu javnost je zapanjilo. Ta činjenica pojašnjava i pasivni odnos policije prema agresivnom ponašanju nasilnika.\nIzvjesni Vladimir Vuković, predvodnik šenlučenja kandidovao se za eksperta u Vladi vjerovatno svojim stavovima sa društvenih mreža koji su primjer najogavnijeg agresivnog šovinizma.\nSvojim ponašanjem Vuković je obrukao Vladu ali i posredno razotkrio kakve kadrove angažuje i zapošljava Krivokapićeva administracija. Tražimo od premijera i resorne ministarke Bratić da se ograde od ponašanja svog “eksperta“ i da ispitaju ko je još od službenika Vlade učestvovao u ovom incidentu. Osobama koje su najgori provokatori, vulgarni šovinisti a pritom i veličaju nasilje na društvenim mrežma, ne smije biti mjesto u administraciji koju finansiraju svi građani. Zato zahtijevamo od Vlade da preispita i raskine svaki radni i poslovni odnos sa osobom koja je predvodila provociranje i maltretiranje poznatog novinara.


Kosjerić Petru Laziću u spomen i čast - Užicka Republika Press\nInicijativa je samonikla i privatna, u režiji Udruženja građana Vodnjika, koje poziva sve prijatelje, kolege i poštovaoce Petra Lazića da dođu u živopisni Kosjerić. Program, više nego primamljiv, pravljen je po Lazićevom liku i delu i njegovim ljubavima – reči, posebno satiričnoj, muzici i pesmi, zavičaju i deci, navodi se u saopštenju organizatora.\nZa četvrtak 2. avgust u 18 časova u holu Doma kulture planirano je otvaranje izložbe “Život i delo Petra Lazića”, uz prigodnu pozdravnu reč domaćina. Dva sata kasnije u amfiteatru u parku biće održano Književno veče, omaž Petru Laziću “Kratka istorija duše”, a u 22 sata u Brezinom sokaku Ljuba Ninković će svirati koncert “Teorija zavere”.\nUveče u 19 časova u Brezinom sokaku, poznatom i kao Breza stejdž, počinje veče druženje sa Lazićevim indeksovcima, koje vodi Saša Kovačević. I to veče se završava muzikom, koncertima Neše Zlatanovića (Texas Flood) “Magla”, takođe u Brezinom sokaku.\nU subotu program počinje u 18 sati u Glavnoj ulici predstavljanjem Lazićeve monografije “Šljiva, bre”, a nastavlja se koncertom Bilje Krstić.\nDva sata kasnije recitatori iz Kosjerića održaće veče satirične poezije “Opelo za mrtvo more” i biće dodeljene nagrade za najbolji dečiji aforizam “Petrucave iskrice”. Za kraj biće pročitano nekoliko neobjavljenih pesama Petra Lazića, a tačku će ponovo u Brezinom sokaku s početkom u 22 sata staviti grupe Point Blank, Ulični psi i Baobab koncertom “Ne mogu da verujem”!\nInače, Petar Lazić, je rođen 25. septembra 1960, radio je u više redakcija, od kojih je neke i sam pokrenuo, poput Naše krmače i Bre. Njegova dela prevedena su na tridesetak jezika i zastupljena su u više od 100 svetskih antologija, enciklopedija i zbornika.


PONIŽAVAJUĆA AMERIČKA REKLAMA ZA SRBIJU: Investirajte u Srbiju, kvalitetna i jeftina radna snaga! - Avala Info\nPONIŽAVAJUĆA AMERIČKA REKLAMA ZA SRBIJU: Investirajte u Srbiju, kvalitetna i jeftina radna snaga!\nDa li će večiti preživeti sezonu kupanja?\nDejan Savić: Glavni cilj nam je osvajenje prvog mesta!\nObjavio Avala-info dana 15. јула 2017.\nCNN reklama za Srbiju\nOd nedavno se na “CNN International” kanalu emituje reklama preko koje se pozivaju strani investitori da ulažu u Srbiju. Kao pogodnosi, autori reklame navode da se u Srbiji može pronaći “visoko kvalifikovana i jeftina radna snaga“.\nOva reklama nosi više značenja, ali paradoksalno je to što građani Srbije grcaju zbog smanjenja plata i penzija, kao i zbog visokih poreza, akciza i tako dalje, a kao zahvalnicu od naše sumanute vlade dobili smo šamar da smo “kvalitetni i jeftini”.\nOkvirno kretanje cena na CNN-u\nPodsetimo da se Srbija 2006. godine reklamirala na CNN-u. Reklama se odnosila na promociju i brendiranje srpskog turizma. Tadašnji ministar turizma Bojan Dimitrijević rekao je da se spot od 40 sekundi i 500 prikazivanja finansirao iz Nacionalnog investicionog plana.\nZa brendiranje Srbije tada je bilo namenjeno pet miliona dinara, a prema njegovim rečima, sav iznos nije bio namenjen za reklamu na CNN-u. Nisu objavljeni tačni podaci o troškovima kampanji na CNN-u, ali su mediji preneli da je to bila “najpovoljnija ponuda u regionu”. Podsetimo još da je Kosovo, nakon proglašenja nezavisnosti, preko CNN započelo kampanju za privlačenje stranih investitora. Prema pisanju medija, kosovska vlada je tu reklamu tada platila milion evra.\n„Srbija je od skora započela zvanične pregovore sa EU i teži da se pridruži do 2020.\nOvo je vaša prilika da investirate.\nSrbija uživa bescarinski pristup milijardama ljudi, novi moderni zakon o radu i investiranju i visokokvalifikovanu jeftinu radnu snagu.\nPridružite se ostalih 500 internacionalnih kompanija koje su već izabrale Beograd i Srbiju za svoj dom u Jugoistočnoj Evropi.\nInvestirajte u Srbiju, investirajte u budućnost!“\nIzvor: Srbin.info/ Avalainfo.net


Problem pravosuđa su neažurni sudovi i korupcija - Dnevni list Danas\nPočetna » Društvo » Problem pravosuđa su neažurni sudovi i korupcija\nProblem pravosuđa su neažurni sudovi i korupcija\nMinistar pravde Srbije Zoran Stojković ponovio je u subotu da su ključni problemi pravosuđa – neefikasnost, neažurnost sudova i korupcija u sudstvu. Nakon dvočasovnog razgovora sa građanima, Stojković je novinarima rekao da je problem – nedovoljna sistemska kontrola koja bi „naterala“ sudije da rade svoj posao i dodao da se građani žale na korupciju, ali da je u velikom broju slučajeva u pitanju nestručan i nekvalitetan rad.\nKomentarišući pregovore o budućem statusu Kosova, Stojković je rekao da od dogovorene platforme beogradskog pregovaračkog tima ne može da se odstupi jer je to jedinstvena odluka Skupštine Srbije koju je svaki organ dužan da poštuje. On je podsetio i da je Kosovo u preambuli Ustava Srbije definisano kao njen sastavni deo koji niko nema pravo da otuđi. „Sada radimo ono što je princip međunarodne zajednice – teritorijalni integritet i suverenitet koji se garantuju svakoj članici UN i nepovredivost međunarodno priznatih granica. To su dva principa na kojima počiva međunarodni poredak“, kazao je ministar. Dodao je da bi u slučaju proglašenja nezavisnosti Kosova, ti principi bili poljuljani.\nPoternica za Mirjanom Marković bez komentara


Mame su zakon: Ministar prebacuje odgovornost na mame i poslodavce zbog lošeg zakona - Društvo - Dnevni list Danas\nPočetna » Društvo » Mame su zakon: Ministar prebacuje odgovornost na mame i poslodavce zbog lošeg zakona\n1Piše: Beta 18. jula 2019. 16.43\nIz te inicijative ocenjuju da je cilj prebacivanja krivice na nekog drugog, mame ili posledavce, odlaganje usvajanja izmena i dopuna tog zakona kojim bi se ispravili propusti zbog kojih pojedine trudnice i porodilje imaju veoma niska primanja.\n„Najpre je krivicu prebacivao na trudnice i majke koje je pokušao predstaviti kao mafijašice kojima je jedini cilj bio taj da prevare državu dok koriste trudničko, odnosno porodiljsko odsustvo sa posla. Ovih dana odgovornost pokušava da prenese na poslodavce, što je samo još jedan u nizu trikova kako bi se usvajanje izmena i dopuna Zakona odužilo u nedogled“, ocenjeno je u saopštenju.\nPoslanica Stranka moderne Srbije Tatjana Macura, koja je i osnivačica inicijative „Mame su Zakon“, navela je u pisanoj izjavi da sigurno postoji i odgovornost poslodavca i da se ona ne može negirati, ali to sigurno nije u meri u kojoj bi se krivica države mogla prebaciti isključivo i samo na njih, bez prethodne analize kako je do odredjenih okolnosti ili propusta zaista došlo.\n„Odgovornost za to zašto danas jako veliki broj žena na porodiljskom odsustvu prima od par stotina dinara do par hiljada dinara jeste isključivo na Ministarstvu za rad, odnosno na državi koja je u ovaj zakon utkala odredbe koje dodatno degradiraju ionako degradiran položaj žena u najreproduktivnijem periodu njihovog života“, navela je Macura.\nPostoji niz mera koje bi država mogla da učini kako bi motivisala poslodavce u Srbiji da budu bolji nego što jesu, a medju kojima Macura ističe smanjenje poreza i doprinosa na zarade zaposlenih.\nIsto tako, kako je dodala poslodavcima bi država mogla da ponudi olakšice u trajanju od oko godinu dana koliko je potrebno da se majka i dete adaptiraju na promenu kroz koju prolaze povratkom majke na posao.\n„Želim da vas podsetim da među najspornijim poslodavcima u Srbiji jeste država s obzirom na to da je na snazi zabrana zapošljavanja i da se novozaposlene žene, pa i muškarci, u stvari nalaze u stalnoj neizvesnosti, od ugovora do ugovora. O stranim poslodavcima koje subvencioniše država, a gde naše žene i muškarci rade u okolnostima u kojima su često na granici ropstva, da i ne govorim“, navela je ona.\nmame, mame su zakon, poslodavci, Roditelji, zakonBeograd\nZbog usvajanja Zakona o slobodi veroispovesti protest ispred hrama u Podgorici (VIDEO)\n18. jula 2019. u 17.07\nKako moze „bolid“ tj ex vozac sa mozda zavrsenom osnovnom skolom da nesto shvati?


Gaze sve pred sobom: Košarkaši Crvene zvezde\nNi umor, ni paklen raspored, ni igranje dve utakmice u tri dana, ni spavanje na aerodromima... Ništa ne može da zaustavi crveno-beli uragan.\nPobeda nad Mornarom (82:71), jedna od najtežih, bila je 20. ekipi Dejana Radonjića ove sezone na Jadranu, čime je izjednačila sopstveni rekord od pre dve godine po broju trijumfa od početka sezone.\nPriliku da još jednom ispiše istoriju Zvezda će imati već narednog vikenda, u okršaju sa večitim rivalom Partizanom (nedelja, 18). Prosečno ove sezone kod kuće prima 67,7 peona, a postiže 88, što znači da pobeđuje sa oko 20 razlike u proseku.\nUpravo je od crno-belih i dožvela poslednji poraz krajem januara 2016. Od tada je prošlo 365 dana i nanizala je čak 30 pobeda, protiv 14 različith rivala i uz to odbranili šampionsko prstenje. Serija je pokrenuta protiv MZT-a sa 92:79 2. februara ove godine i zaokružena duelom sa Baranima.\nNajubedljiviju pobedu crveno-beli su upisali protiv Zadra sa čak 113:65, a najčešće su se susretali sa Mega Leksom - pet puta.\nNa krilima jadranskih uspeha počeli su da dele lekcije evroligaškim velikanima. Izabranici Dejana Radonjića postali su istinska kaznena ekspedicija pred kojom su padali prvaci Evrope, pa su sam sedam vezanih pobeda vlasnici ovosezonskog rekorda po broju uzastopnih trijumfa.\nNema ko se ne divi Zvezdinim podvizima koja se šepuri na petom mestu tabele i nalazi se na pragu Top 8 faze, što joj niko nije predviđao. Da sve to nije slučajnost pokazuje i neverovatni januar, mesec iz snova - 10 utakmica i 10 pobeda!\nČak i kad im ne ide, kao protiv Mornara na primer i kada umor dolazi po svoje, crveno-beli uspevali da se izdignu iznad situacije i nastave da koračaju trijumfalnom stazom. I ova serija je započeta protiv Zadra (113:65), pa su redom padali Žalgiris (77:61), Mega Leks (81:69), Fenerbahče (75:73), Krka (79:62), Makabi (71:67), Igokea (77:68), Baskonija (87:69), Panatinaikos (72:66) i Mornar.\nNa redu je Efes, petak od 20.45 je vreme za novi crveno-beli spektakl u hali "Aleksandar Nikolić", a pobeda nad istanbulskim timom širom bi otvorila vrata Top 8...


Naučni proboj u korišćenju LiFi tehnologije: Svetlosne informacije | Biznis i Finansije\n/ B&F Plus / Naučni proboj u korišćenju LiFi tehnologije: Svetlosne informacije\nNaučni proboj u korišćenju LiFi tehnologije: Svetlosne informacije\nRedakcija BIF on 07/04/2016 - 11:30 in B&F Plus, Slajder\nNaučne institucije, kao i istraživački timovi u kompanijama, sve više odmiču u razvoju LiFi tehnologije koja koristi vidljivi svetlosni spektar. Njegov opseg je 10.000 puta veći od radio spektra, pa sa lakoćom postiže prenos veće gustine podataka i već se najavljuju različite mogućnosti primene. Oni manje euforični napominju da je u tom cilju neophodno da se pokrene proizvodnja LED sijalica koje mogu da prenose informacije, te da će početnu prednost na tržištu imati ona kompanija koja poseduje oba ova resursa.\nIstraživači sa Oksfordskog univerziteta krajem prošle godine načinili su novi proboj u prenosu podataka putem LiFi (light fidelity) tehnologije, postigavši brzinu od 224 gigabita u sekundi u oba smera. Primera radi, tolika brzina u praksi omogućila bi istovremeno preuzimanje 18 filmova veličine od po 1,5GB u jednoj jedinoj sekundi. Radi perciznijeg uvida o kavom dostignuću je reč, treba istaći da su mreže, koje zahvaljujući optičkim vlaknima omogućavaju brzinu prenosa do 100GBps, počele da funkcionišu samo pre nekoliko godina i tek se planira njihova šira primena. Naime, tehnologija putem kabla još nije dostigla navedenu maksimalnu brzinu u praksi, osim u nekim renomiranim naučnim institucijama, pa su za masovniju upotrebu potrebne godine unapređivanja i ulaganja u neophodnu infrastrukturu.\nZa razliku od WiFi tehnologije, koja koristi radio talase, LiFi koristi vidljivi svetlosni spektar, što je velika prednost jer je njegov opseg 10.000 puta veći od radio spektra, pa može sa lakoćom da postigne prenos veće gustine podataka. Li-Fi signali rade zahvaljujući brzom uključivanju i isključivanju mikro-LED sijalica – toliko da je njihovo paljenje i gašenje nevidiljivo ljudskom oku – a najnoviji proboj postignut je odašiljanjem nekoliko paketa podatka u istom trenutku. Kada je ova tehnologija uparena sa najbržom dostupnom internet konekcijom preko optičke mreže, veruje se da može da dosegne mnogo veće brzine od rasprostranjenog WiFi prenosa.\nEksperiment u Oksfordu je to i potvrdio, a gotovo u istom trenutku, prošlog decembra, mediji su izvestili da je jedna estonska start-up kompanija počela u praksi da isprobava komercijalnu upotrebu LiFi interneta u industrijskom i poslovnom okruženju grada Talina. Uz pomoć ove tehnologije, preduzeće Velmenni uspelo je da razvije brzinu prenosa podataka od 1GBps, tj. oko 100 puta brže od standardnog WiFi-ja, a njegovi stručnjaci veruju da će masovno širenje LiFi-ja za korisnike širom sveta biti moguće već za tri do četiri godine.\nU vazduhu, pod morem, pored kreveta…\nMeđutim, najveća prednost ove tehnologije – prenos putem svetlosti – ujedno je i njena najveća mana. Pojednostavljeno rečeno, LiFi funkcioniše kao infracrveno svetlo u daljinskim upravljačima za televizore, pa fizičke prepreke, poput zidova, u potpunosti prekidaju LiFi prenos. U praksi to omogućava mnogo veću bezbednost male mreže unutar jedne kancelarije – niko izvan te prostorije neće moći da je ugrozi. Ipak, s obzirom na pomenuto ograničenje, jasno je da LiFi nikada neće u potpunosti nadomestiti WiFi, ali ove tehnologije mogu biti korišćene zajedno kako bi se kreirale efikansije lokalne mreže.\nJedan od pionira LiFi tehnologije Harold Has, profesor sa Instituta za digitalne tehnologije Univerziteta u Edinburgu, veruje da će uskoro svaka LED sijalica potencijalno biti mogući ultra-brzi provodnik podataka. „Infrastruktura već postoji“, istakao je Has na svom nastupu u okviru „TED Talk“ konferencija. „Možemo da koristimo ove sijalice za komunikaciju, ali prethodno je neophodno ’samo’ da u naprave koje ih koriste za osvetljenje ugradimo po jedan mali mikročip. Tako će ubuduće svaki uređaj koji u sebi ima LED sijalice imati najmanje dve osnove funkcije: svetleće i odašiljati informacije bežičnim putem. Na taj način nećemo imati samo 14 milijardi sijalica u upotrebi, već 14 milijardi LiFi odašiljača koji mogu da doprinesu da naš svet postane bolje i brže povezan, a manje zagađen.“\nPrema njegovim rečima, uskoro ćemo moći da učitavamo muziku sa bilborda na ulicama, putne pravce sa semafora na raskrsnicama, ili najnovije filmove sa noćnih lampi u našim spavaćim sobama. Istraživači iz Edinburga u saradnji sa Kraljičinim medicinskim institutom u glavnom gradu Škotske rade na unapređivanju radiološke opreme, koja je inače veoma osetljiva na elektromagnetne smetnje, pa zbog toga zahteva mnogo dodatnog povezivanja uz pomoć kablova. Još jedna od najverovatnijih upotreba mogla bi da bude korišćenje interneta unutar aviona tokom leta, preko LED sijalica na plafonu trupa, ili u podvodnim istraživanjima, kao u radu na naftnim bušotinama, gde ne pomažu radio talasi.\n„Sitnice“ koje nedostaju\nIpak, Has pomalo pojednostavljuje širenje nove tehnologije, jer osim ugradnje čipova koji će raditi po određenim protokolima – baš kao i za standardni WiFi – za masovno korišćenje LiFi-ja biće potrebno i da svi naši uređaji kojima se svakodnevno „kačimo“ na internet u sebi imaju ugrađene fotosenzore pomoću kojih će hvatati ove „svetlosne informacije“.\nVelike kompanije postaju sve više zainteresovane za razvoj i komercijalnu upotrebu LiFi-ja. Magazin „Wired“ piše da je još u oktobru 2011. grupa multinacionalki iz Sjedinjenih Država, Izraela, Velike Britanije i Norveške formirala LiFi konzorcijum sa ciljem da promoviše optičke bežične komunikacije. Više je razloga za njihovu pojačanu pažnju: vidljivo svetlo je besplatno i bezbedno za korišćenje, a rešilo bi i problem smanjenog spektra koji ima WiFi. I u kompaniji Apple po svoj prilici već ozbiljno razmišljaju o budućnosti LiFi-a, pa je pre oko mesec dana jedan programer preko Tvitera objavio da u okviru koda za operativni sistem iOS 9.1 postoji opcija povezivanja putem ove tehnologije.\nDen Rajan, suosnivač bostonske kompanije ByteLight ističe da je za masovno usvajanje ove tehnologije neophodno da veliki proizvođači pametnih telefona i ostalih uređaja koji traže internet povezivost rade „ruku pod ruku“ sa proizvođačima sijalica, odnosno kućne elektronike. „Zašto bi proizvođači mobilnih telefona počeli u svoje modele da ugrađuju fotosenzore, što dodatno podiže cenu krajnjeg proizvoda, ako proizvođači elektronike još nisu započeli proizvodnju LED sijalica koje mogu da prenose informacije?“, pita se Rajan, i zaključuje da će početnu prednost u širenju LiFi-ja imati ona kompanija koja poseduje oba ova resursa.\nbrzina internet svetlost


Ministarstvo raspisalo TRI KONKURSA za pomoć razvoju turizma u 2021. - biznis24.rs\nKonkursom za dodelu subvencija i transfera za finansiranje projekata razvoja turizma u 2021. godini predvidjeni su podsticaji za izgradnju infrastrukture i suprastrukture u turističkim destinacijama, kao i za projekte promocije turističkih proizvoda, turističkih destinacija i turističkih prostora Srbije, objavljeno je na sajtu Ministarstva.\nMinistarstvo raspisalo TRI KONKURSA za pomoć razvoju turizma u 2021.\tMinistarstvo trgovine turizma i telekomunikacija Srbije raspisalo je danas tri konkursa za pomoć razvoju turizma u 2021. godini – konkurs za dodelu subvencija i transfera za projekte razvoja turizma, zatim za dodelu kreditnih sredstava za podsticanje kvaliteta turističke ponude i konkurs za dodelu dotacija namenjenih za projekte razvoja turizma.\nPrecizirano je da pravo na korišćenje ima destinacijska menadžment organizacija, privredno društvo, odnosno druga organizacija i institucija čiji je osnivač Vlada ili jedinica lokalne samouprave, a koje nije indirektni korisnik budžeta, kao i pravno lice u kome je Republika Srbija većinski vlasnik i pravno lice koje upravlja turističkim prostorom ili objektima turističke infrastrukture i suprastrukture.\nSredstva su predvdjena i za podsticanje unapredjenja receptivne turističko-ugostiteljske ponude, unapredjenje i realizaciju statističkih istraživanja i metodologije satelitskih računa, kao i projekte edukacije i treninga u turizmu.\nPredvidjeno je da subvencije i transferi iznose od 20 do 100 odsto vrednosti projekta.\nTakodje, pravo na korišćenje bespovratnih sredstava imaju i organi AP Vojvodina u čijoj su nadležnosti poslovi iz oblasti turizma, kao i pravna lica osnovana od strane AP Vojvodina kojima je povereno obavljanje poslova iz oblasti turizma, jedinice lokalne samouprave, turističke organizacije, kao i druga pravna lica osnovana od strane lokalne samouprave kojima je povereno obavljanje poslova iz oblasti turizma.\nVrednovaće se i značaj projekta za razvoj turizma u lokalnoj zajednici, predvidjanje sufinansiranja projekata iz drugih izvora: sopstvenih prihoda, budžeta Srbije, autonomne pokrajine ili jedinice lokalne samouprave, fondova EU, donacija, legata, kredita i drugo, kao i ispunjenost ugovornih obaveza za sredstva odobrena u ranijem periodu.\nPrilikom dodele sredstava poštovaće se kriterijumi koji se odnose na stepen uskladjenosti projekta sa Strategijom razvoja turizma Srbije, uskladjenost projekta sa savremenim i aktuelnim trendovima od značaja za razvoj Srbije kao konkurentne turističke destinacije, značaj projekta za održiv ekonomski i održivi razvoj lokalne zajednice.\nKonkursom za dodelu kreditnih sredstava za podsticanje kvaliteta turističke ponude u ovoj godini predvidjena je dodela kreditnih sredstava za izgradnju, uredjenje i rekonstrukciju hotelskih i drugih smeštajnih kapaciteta, restorana i objekata sportsko-rekreativnog i zabavnog sadržaja, restauraciju ruralnih objekata i njihovo pretvaranje u turističke kapacitete, nabavku, rekonstrukciju i adaptaciju plutajućih objekata, kao i prevoznih i rekreativnih sredstava namenjenih posetiocima i turistima.\nKako je navedeno, za projekte promocije, edukacije i treninga u turizmu, turističke organizacije i druga pravna lica osnovana od strane lokalne samouprave kojima je povereno obavljanje poslova iz oblasti turizma, potrebno je da imaju usvojen godišnji plan rada i plan promotivnih aktivnosti na koji prethodnu saglasnost daje Turistička organizacija Srbije.Zahtevi za korišćenje bespovratnih sredstava mogu se podneti do 31. marta, odnosno 30. juna, u zavisnosti od vrste projekta.\nSredstva su namenjena i za unapredjenje marketinga domaće ugostiteljske ponude, dizajn, pripremu proizvodnje i proizvodnju suvenira, izgradnja turističke infrastrukture i suprastrukture, kao i uskladjivanje turističkih kapaciteta sa Zakonom o turizmu.\nRok otplate kredita je do 72 meseca po isteku odložnog roka koji traje 12 meseci i računa se od dana prvog povlačenja kreditnih sredstava, osim za grin fild investicije kojima se finansira izgradnja turističke infrastrukture i suprastrukture, za koje odložni rok traje 24 meseca i računa se od prvog povlačenja kreditnih sredstava.\nKvalifikovanje projekata vrši Fond za razvoj Srbije, preko koga se i relizuju krediti i to sa kamatnom stopom od jedan odsto na godišnjem nivou, uz valutnu klauzulu.\nUčešće kreditnih sredstava u projektu ne može biti veće od 50 odsto ukupne vrednosti projekta. Kreditna sredstva se mogu koristiti za finansiranje osnovnih i trajnih obrtnih sredstava, a učešće trajnih obrtnih sredstava može iznositi do 20 odsto ukupno odobrenih kreditnih sredstava.\nOtplata kredita omogućena je u tromesečnim anuitetima koji dospevaju 31. marta, 30. juna, 30. septembra i 31. decembra.\nRok za podnošenje zahteva je 1. septembar, a krajnji rok za dostavljanje dopuna zahteva je 1. oktobar.\nMinimalni iznos odobrenih kreditnih sredstava za poljoprivredna gazdinstva, preduzetnike i mikro pravna lica je 500.000 dinara, a za ostala privredna društva je dva miliona dinara.\nPravo na korišćenje sredstava imaju neprofitne institucije, a učešće sredstava Ministarstva u finansiranju može iznositi do 50 odsto vrednosti projekta.\nOcenjivaće se i srazmernosti traženih sredstava i očekivanih rezultata, održivost projekta, obezbedjenost sufinansiranja iz drugih izvora: sopstvenih prihoda, budžeta Srbije, autonomne pokrajine ili jedinice lokalne samouprave, fondova EU, donacija, legata, kredita, kao i ispunjenost ugovornih obaveza za sredstva odobrena u ranijem periodu.\nPrilikom dodele sredstava vrednovaće se reference projekta, odnosno oblast u kojoj se realizuje projekat, dužina trajanja projekta, ukupan broj lica potreban za realizaciju projekta, potom ispunjenost ciljeva, odnosno uticaj na razvoj turističkih proizvoda i turističkih prostora, kao i uskladjenost sa Strategijom razvoja turizma.\nDetaljne informacije o konkursima mogu se naći na sajtu Ministarstva.\nZahtevi za korišćenje donacija mogu se podneti do 31. marta ove godine.Foto: Pixabay\n2021 · destinacija · destinacijama · dodelu · finansiranje · godini · infrastrukture · izgradnju · konkursom · Ministarstva Ministarstvo · objavljeno · podsticaji · predviđeni · proizvoda · projekata · projekte · promocije · prostora · raspisalo · razvoja · sajtu · Srbije · subvencija · suprastrukture · transfera · turističkih · turističkim · turizma\nKako su Italijani SASVIM SLUČAJNO napravili hotele idealne za pan ...\nNetflix uvodi novu funkciju: Korisna je, ali “jede” me ...\nRHMZ najavio nepogode u Sremu, Bačkoj i Banatu